



Dengan nama Allah 

Yang Maha Penyayang dan Maha Pengasih 
(Kumpulan ayat-ayat 1 - 7) 




"Kitab Ai-Qur'an diturunkan daripada Allah Yang Maha 
Perkasa dan Maha Bijaksana (1). Sesungguhnya Kami 
turunkan kitab AI~Qur'an kepadamu dengan membawa 
kebenaran. Oleh itu hendaklah engkau sembahkan Allah 
dengan mentuluskan keta'atan kepada-Nya (2). Sebenarnya 
keta'atan yang tulus itu adalah untuk Allah. Dan orang- 
orang yang menyembah pelindung-pelindung yang lain dari 
Allah itu (berkata): Kami tidak menyembah mereka 
melainkan supaya mereka mendekatkan kami kepada Allah 
dengan sedekat-dekatnya. Sesungguhnya Allah akan 
mengadili di antara mereka tentang perkara-perkara yang 
dipertikaikan mereka. Sesungguhnya Allah tidak memberi 
hidayat kepada orang yang pendusta dan pengingkar (3). 
Sekiranya Allah mahu mengambil anak tentulah Dia sendiri 
akan memilihkan apa sahaja yang disukai-Nya di antara 
makhluk-makhluk yang diciptakan-Nya. Maha Sucilah Allah. 
Diaiah Allah Yang Maha Esa dan Maha Gagah Perkasa (4). 
Dia menciptakan langit dan bumi dengan asas kebenaran. 
Dia melilitkan malam di atas siang dan melilitkan siang di 
atas malam, dan menundukkan matahari dan bulan, masing- 
masing berjalan hingga ke suatu waktu yang ditentukan. 
Sesungguhnya Dia Maha Perkasa dan Maha Pengampun (5). 
Dia telah menciptakan kamu dari diri yang satu, kemudian 
darinya Dia ciptakan isterinya dan Dia telah menurunkan 
untuk kamu lapan pasang dari binatang ternakan. Dia 
jadikan kamu di dalam perut ibu kamu (berperingkat- 
peringkat) dari satu kejadian kepada satu kejadian dalam 
tiga kegelapan. Pencipta bagi semua kejadian itu ialah Allah 
Tuhan kamu yang memiliki kerajaan (langit bumi), tiada 
Tuhan melainkan Dia. Oleh itu bagaimana kamu boleh 
dipesongkan? (6) Jika kamu kufur, maka sesungguhnya Allah 
Maha Kaya dari berhajat kepada kamu. Dan Dia tidak 
redhakan kekufuran itu kepada hamba-Nya. Dan jika kamu 
bersyukur nescaya Dia mengumiakan keredhaan-Nya kepada 
kamu. Dan seseorang yang berdosa tidak menanggung dosa 
orang yang lain. Kemudian kepada Tuhanmu kembalinya 
kamu dan Dia akan memberitahu kepada kamu segala 
perbuatan yang telah dilakukan kamu. Sesungguhnya Dia 
Maha Mengetahui segala isi dada. "(7) 

(Latar belakang dan pokok pembicaraan) 

Surah ini boleh dikatakan keseluruhannya 
ditumpukan untuk menjelaskan persoalan tauhid, la 
membawa hati manusia mengembara di dalam 
berbagai-bagai pengembaraan yang berturut-turut. Ia 
memalu tali-tali hati mereka dengan paluan-paluan 
yang bertubi-tubi dan menggoncangkannya dengan 
kuat, mendalam dan bersambung-sambung untuk 
menerangkan hakikat tauhid dan menanamkannya 
dengan teguh di dalam hati mereka, di samping 
menolak segala kekeliruan dan kesamaran yang 
menjejaskan hakikat tauhid ini. Oleh sebab itu surah 
ini mempunyai satu pokok pembicaraan yang 
bersambung-sambung dari awal sampai akhirnya 
yang dibentangkan di dalam berbagai-bagai bentuk 
gambaran. 


Dari pembukaan surah lagi persoalan tauhid itu 
tertonjol dengan jelas: 



"Kitab Al-Qur'an diturunkan daripada Allah Yang Maha 
Perkasa dan Maha Bijaksana.(l) Sesungguhnya Kami 
turunkan kitab Al-Qur'an kepadamu dengan membawa 
kebenaran. Oleh itu hendaklah engkau sembahkan Allah 
dengan mentuluskan keta 'atan kepada-Nya. "(2) 

"Sebenarnya keta' atan yang tulus itu adalah untuk Allah."(3) 

Kadang-kadang persoalan itu ditonjolkan dalam 
bentuk nas yang terang dan kadang-kadang dalam 
bentuk mafhum. 


Yang ditonjol dalam bentuk nas yang terang ialah 
seperti firman-Nya: 






"Katakanlah: Sesungguhnya aku telah diperintah supaya 
menyembah Allah dengan mentuluskan keta'atan kepada - 
Nya (1 1). Dan aku telah diperintahkan supaya menjadi orang 
pertama dari golongan Muslimin (yang menyerah diri kepada 
Allah) (12). Katakanlah : Sesungguhnya aku takut 'azab hari 
yang amat besar jika aku menderhakakan Tuhanku (13). 
Katakanlah: Hanya Allah sahaja yang aku sembah dengan 
mentuluskan keta'atan kepada-Nya dalam agamaku. "(14) 




" Sembahlah apa sahaja yang kamu kehendaki selain dari 
Allah .."(15) 


Atau firman-Nya: 



"Katakanlah: Apakah kamu menyuruh aku menyembah 
selain dari Allah , wahai orang-orang yang jahil? (64) Dan 
sesungguhnya telah diwahyukan kepadamu dan kepada 
rasul-rasul sebelummu jika engkau mempersekutukan Allah 
nescaya sia-sialah segala amalanmu dan tetaplah engkau 
termasuk dalam golongan orang-orang yang rugi (65). 
Malah sembahlah Allah dan jadilah dari golongan orang- 
orang yang bersyukur. "(66) 


Dan yang ditonjol dalam bentuk mafhum ialah 
seperti firman-Nya: 



"Allah telah membuat satu perbandingan iaitu seorang 
hamba yang dimiliki oleh beberapa kongsi yang selalu 
bergaduh dan seseorang hamba yang hanya menjadi milik 
seorang (tuanmas) sahaja i, adakah kedua-dua hamba itu 
sama keadaan dan sifatnya? Segala kepujian itu terpulang 
kepada Allah. Tetapi kebanyakan mereka tidak 
mengetahui. "(29) 


Atau seperti firman-Nya: 




( f |) asSsl5\ 

"Bukankah Allah itu memelihara hamba-Nya. Dan mereka 
menakut-nakutkan engkau dengan sembahan-sembahan 
mereka yang lain dari Allah. Dan barang siapa yang 
disesatkan Allah . , maka tiada siapa lagi yang dapat memberi 
hidayat kepadanya (36). Dan barang siapa yang diberi 
hidayat oleh Allah , maka tiada siapa pun yang boleh 
menyesatkannya. Bukankah Allah itu Maha Perkasa dan 
berkuasa membalas." (37) 


Di samping menjelaskan hakikat tauhid, maka 
dalam surah ini juga terdapat berbagai-bagai 

bimbingan dan saranan untuk menggerakkan hati 
dan membangkitkan kepekaannya untuk menyedia 
dan menyahut da‘wah Aliah, iaitu seperti firman-Nya: 



"Dan orang-orang yang menjauhi Taghut iaitu dari 
menyembahkannya dan kembali berserah kepada Allah, 
maka untuk mereka berita yang mnat mengembirakan. Oleh 
rtu sampaikanlah berita gembira itu kepada hamba-hamba- 

Ku (17) Yang mendengar perkataan-perkataan dan 

mengikut mana-mana perkataan yang paling baik darinya . 
Merekalah orang-orang yang diberikan hidayat oleh Allah 
dan merekalah orang-orang yang berakal. "( 1 8) 


Dan firman-Nya: 



(§) 

"Allah telah menurunkan sebaik-baik perkataan iaitu sebuah 
kitab (Al-Qur'an) yang serupa (mutu ayat-ayatnya) dan 
berulang-ulang, gementarlah kerananya kulit orang-orang 
yang takut kepada Tuhan mereka, kemudian kulit-kulit dan 
hati mereka menjadi lembut dan tenteram mengingati Allah, 
itulah hidayat Allah yang dikumiakannya kepada siapa yang 
dikehendaki-Nya dan barang siapa yang disesatkan Allah, 
maka tiada siapa lagi yang dapat memberi hidayat 
kepadanya. "(23) 


Dan firman-Nya: 

i £)&£ Xj o % 

"Dan apabila seseorang manusia disentuh sesuatu kesusahan 
ia berdo'a kepada Tuhannya dengan kembali kepada-Nya, 
kemudian apabila Allah mengurniakan ni'mat kepadanya ia 
terus lupakan kesusahan yang kerananya ia berdo'a kepada 
Allah sebelum itu dan dia mengadakan sekutu-sekutu 
kepada Allah untuk menyesatkan (dirinya dan orang lain) 


dari jalan Allah. Katakanlah: Bersenang-senanglah engkau 
dengan kekufuranmu untuk sedikit masa. Sesungguhnya 
engkau adalah dari penghuni-penghuni Neraka."(8) 


Dan di sana ada lagi satu fenomena yang dapat 
diperhatikan dalam suasana surah ini, iaitu surah ini 
dari awal hingga akhir dibayangi suasana hidup di 
alam Akhirat. Penjelasan surah membawa hati 
manusia dalam setiap pusingannya yang pendek 
menjelajah dalam suasana-suasana hidup Akhirat di 
kebanyakan waktu. Dan inilah bidang tayangan yang 
pertama dalam surah ini, di samping merupakan 
pernyataan efektif yang jelas dan beruiang-ulang di 
celah-celah penjelasannya. Oleh sebab itulah 
pemandangan-pemandangan Qiamat dan isyarat- 
isyarat mengenainya disebut berulang-ulang kali di 
dalam berbagai-bagai bahagiannya. Di antara isyarat- 
isyarat itu ialah firma 

UU [jj \x 





"(Apakah kamu lebih beruntung?) Atau orang yang 
beribadat di waktu malam dengan sujud atau berdiri, 
sedangkan ia takut kepada ('azab) Akhirat serta 
mengharapkan rahmat Tuhannya."(9) 


Dan firman-Nya: 


"Katakanlah: Sesungguhnya aku takut 'azab hari yang amat 
besar jika aku menderhakakan Tuhanku."(13) 


Dan firman-Nya: 
. ^ K > ^ 

ij CY 





"Apakah orang-orang yang telah ditetapkan keputusan 
'azab di atasnya (lalu dimasukkan ke dalam Neraka) 
dapatkah engkau menyelamatkan mereka yang berada di 
dalam Neraka ? "( 1 9) 






»* i & s' 


i 


Dan firman-Nya: 

^ 9 /0 S' 

"Apakah orang yang mempertahankan diri dengan mukanya 
dari (selaran) 'azab yang dahsyat pada hari Qiamat itu (sama 
dengan orang yang terselamat dari 'azab)? "(24) 

Dan firman-Nya: 

"Dan sesungguhnya 'azab Akhirat itu lebih besar lagi jika 
mereka mengetahui. "(26) 


Dan firman-Nya: 

a , / T? ^ U 

0-cS 

"Bukankah di dalam Neraka itu ada tempat kediaman bagi 
orang-orang yang kafir? (32) 

Dan firman-Nya: 



"Dan sekiranya orang-orang yang zalim (kafir) itu memiliki 
segaia isi bumi dan memiliki sebanyak itu lagi bersamanya 
nescaya mereka akan menebuskan diri mereka dengannya 
daripada 'azab yang amat dahsyat pada hari Qiamat Dan 
(ketika itu) ternampaklah kepada mereka berbagai-bagai 
keseksaan dari Allah yang tidak terfikir oleh mereka. "(47) 


Dan firman-Nya: 







(jt 

"Dan kembalilah kepada Tuhan kamu dan serahkan diri 
kamu kepada-Nya sebelum 'azab menimpa kamu dan 
selepas itu kamu tidak akan ditolongkan lagi (54). Dan 
ikutilah (Al-pudan) sebaik-baik (hidayat) yang diturunkan 
kepada kamu dari Tuhan kamu sebelum 'azab menimpa 
kamu secara mendadak ; sedangkan kamu tidak sedar (55). 
Supaya jangan ada seorang pun yang akan bersungut: 
Alangkah sesalnya aku terhadap perbuatanku yang telah 
mencuaikan kewajipan terhadap Allah dan sesungguhnya 
aku dahulunya dari orang-orang yang mempersenda- 
sendakan (ajaran Allah) (56). Atau supaya jangan ada yang 
berkata: Jika Allah telah memberi hidayat kepadaku tentulah 
aku termasuk dalam golongan para Muttaqin (57). Atau 
supaya jangan ada yang berkata: Jika aku dapat pulang 
semula ke dunia tentulah aku termasuk dalam golongan 
para Muhsinin."(58) 



Ini tidak termasuk pemandangan-pemandangan 
Qiamat yang lengkap yang mengambil ruang yang 
besar di dalam surah ini membayangi suasananya 
dengan bayangan-bayangan hidup di Akhirat. 


Adapun pemandangan-pemandangan alam buana 
yang banyak terdapat di dalam surah-surah Makkiyah 
ketika membentangkan hakikat-hakikat ‘aqidah, 
maka ia hanya didapati sedikit sahaja di dalam surah 
ini. 


Di sana hanya terdapat satu pemandangan alam 
buana sahaja di permulaan surah ini iaitu ayat: 




-z 

\ 

"Dia menciptakan langit dan bumi dengan asas kebenaran. 
Dia melilitkan malam di atas siang dan melilitkan siang di 
atas malam , dan menundukkan matahari dan bulan i, masing- 
masing berjalan hingga ke suatu waktu yang ditentukan. 
Sesungguhnya Dia Maha Perkasa dan Maha Pengampun. "(5) 


Dan satu pemandangan lagi di tengahnya iaitu: 



"Tidakkah engkau melihat bahawa Allah menurunkan hujan 
dari langit dan mengalirkannya menjadi matair-matair di 
bumi kemudian Dia mengeluarkan dengannya tumbuh- 
tumbuhan dari berbagai-bagai warnanya , kemudian 
tumbuh-tumbuhan itu menjadi kering dan engkau dapat 
melihatnya kekuningan i, kemudian Dia jadikannya reput dan 
hancur. Sesungguhnya kejadian itu menjadi pengajaran 
kepada orang-orang yang berakal. "(21) 


Selain dari dua pemandangan ini, di sana terdapat 
keterangan-keterangan sepintas lalu mengenai 
penciptaan langit dan bumi. 


Begitu juga surah ini mengandungi sentuhan- 
sentuhan mengenai realiti hidup manusia dan 
keadaan jiwa mereka yang disebutkan di sana sini. 


Di permulaan surah diterangkan mengenai kejadian 
manusia: 

"Dia telah menciptakan kamu dari diri yang satu , kemudian 
darinya Dia ciptakan isterinya dan Dia telah menurunkan 
untuk kamu lapan pasang dari binatang ternakan. Dia 
jadikan kamu di dalam perut ibu kamu (berperingkat- 
peringkat) dari satu kejadian kepada satu kejadian dalam 
tiga kegelapan. Pencipta bagi semua kejadian itu ialah Allah 
Tuhan kamu yang memiliki kerajaan (langit bumi), tiada 
Tuhan melainkan Dia. Oleh itu bagaimana kamu boleh 
dipesongkan?"(6) 


Juga diterangkan mengenai tabi'at manusia di masa 
kesenangan dan kesusahannya iaitu firman-Nya: 

a 'i /43 % 








"Dan apabila seseorang manusia itu disentuh sesuatu 
kesusahan ia berdo'a kepada Tuhannya dengan kembali 
kepada-Nya, kemudian apabila Allah mengurniakan ni'mat 
kepadanya , ia terus lupakan kesusahan yang kerananya ia 
berdo'a kepada Allah sebelum itu dan dia mengadakan 
sekutu-sekutu kepada Allah untuk menyesatkan (dirinya dan 
orang lain) dari jalan Allah. Katakanlah: Bersenang- 
senanglah engkau dengan kekufuranmu untuk sedikit masa. 
Sesungguhnya engkau adalah dari penghuni-penghuni 
Neraka. "(8) 


Dan firman-Nya: 



i*-. ^ 

"Apabila seseorang manusia disentuh bala bencana ia terus 
berdo'a kepada Kami, kemudian apabila Kami kurniakannya 
sesuatu ni'mat dia berkata : Sesungguhnya aku diberikan 
ni'mat itu kerana ilmu pengetahuanku. Bahkan sebenarnya 
ni'mat itu suatu ujian. "(49) 




Juga digambarkan jiwa manusia yang berada di 
dalam genggaman Allah pada setiap waktu iaitu 
firman-Nya: 



* Aliahlah yang mengambil roh-roh ketika matinya seseorang 
dan mengambil roh orang yang belum mati ketika di dalam 
tidurnya, lalu Dia menahankan roh orang yang telah 


ditetapkan mati dan melepaskan kembali roh yang lain 
sehingga kepada satu waktu yang telah ditentukan. 
Sesungguhnya kejadian itu merupakan bukti-bukti 
kekuasaan Allah kepada orang yang berfikir. "(42) 

Tetapi walau bagaimanapun bayangan dan suasana 
Qiamat tetap menyelubungi seluruh surah 
sebagaimana telah kami terangkan tadi sehingga 
pada akhirnya surah ini ditamatkan dengan satu 
pemandangan yang mengkhusyu'kan hati, di mana 
digambarkan suasana dan bayangan hari Qiamat itu: 



"Dan engkau (wahai Muhammad) akan melihat para 
malaikat mengelilingi di sekitar 'Arasy bertasbih memuji 
Tuhan mereka dan hukuman yang adil telah diputuskan di 
antara mereka dan diucapkan: Segala kepujian itu terpulang 
kepada Tuhan semesta alam. "(75) 

Bayangan ini selaras dengan suasana surah ini dan 
selaras dengan jenis sentuhan-sentuhan yang menarik 
hati manusia. Suasana surah ini lebih dekat dengan 
suasana perasaan takut, cemas dan terharu. Oleh 
sebab itu kita dapati keadaan-keadaan yang 
digambarkan kepada manusia ialah keadaan-keadaan 
keterharuan, kecemasan dan ketakutan hati mereka 
seperti yang terdapat dalam ayat yang 
menggambarkan orang yang beribadat di tengah 
malam, di mana ia sujud dan ruku 1 kerana takut 
kepada Allah dan kerana mengharapkan rahmat-Nya, 
juga dalam ayat yang menggambarkan orang yang 
takut kepada Allah, di mana kulit-kulit badannya 
menggelugut apabila mendengar ayat-ayat Al-Qur'an, 
kemudian kulit-kulit dan hati mereka kembali tenang 
mengingati Allah, juga dalam ayat-ayat yang 
mengarah kepada taqwa dan takut kepada 'azab 
Allah seperti firman-Nya: 



"Katakanlah: Wahai hamba-hamba-Ku yang beriman I 
Bertagwalah kepada Tuhan kamu. "(10) 


Dan firman-Nya: 


"Katakanlah: Sesungguhnya aku takut ' azab hari yang amat 
besar jika aku menderhakakan Tuhanku. "(13) 


Dan firman-Nya: 



"Untuk mereka (disediakan) lapisan-lapisan dari api Neraka di 
atas mereka dan di bawah mereka juga (disediakan) lapisan- 
lapisan api yang sama. Demikianlah 'azab yang diancamkan 

Allah kepada hamba-hamba-Nya. Oleh Itu , wahai hamba- 
hamba-Ku f bertaqwalah kepada-Ku."(16) 

Dan seterusnya dalam ayat-ayat yang 
menggambarkan pemandangan-pemandangan 
Qiamat yang penuh dengan suasana ketakutan, 
kecemasan, kepulangan kepada Aliah dan khusyu'. 

****** 

Surah ini menangani satu maudhu' pokok dalam 
berbagai-bagai penjelajahan pendek dan berturut- 
turut. Hampir setiap penjelajahan diakhiri dengan 
pemandangan Qiamat atau dengan bayangannya. 
Kita akan cuba mengulaskan pengembaraan- 
pengembaraan itu mengikut tertibnya di dalam ayat, 
kerana sukar untuk dibahagikan surah ini kepada 
pelajaran-pelajaran yang besar, kerana setiap 
kumpulan ayatnya adalah sedikit yang hanya layak 
menjadi satu babak yang dikemukakan pada 
tempatnya. Dan himpunan dari babak-babak ini 
hanya menangani satu hakikat sahaja iaitu hakikat 
tauhid yang agung. 

****** 


(Pentafsiran ayat-ayat 1 - 5) 


Lunas Kebenaran Yang Mendasari Penciptaan Alam 
Dan Penurunan Al-Qur'an 

-M s4vd3 % 




J (j* d? 4^ oj. 


"Kitab Al-Qur'an diturunkan daripada Allah Yang Maha 
Perkasa dan Maha Bijaksana (1). Sesungguhnya Kami 
turunkan kitab Al-Qur'an kepadamu dengan , membawa 
kebenaran. Oleh itu hendaklah engkau sembahkan Allah 
dengan mentuluskan keta'atan kepada-Nya (2). Sebenarnya 
keta'atan yang tulus itu adalah untuk Allah. Dan orang- 
orang yang menyembah pelindung-pelindung yang lain dari 
Allah itu (berkata): Kami tidak menyembah mereka 
melainkan supaya mereka mendekatkan kami kepada Allah 
dengan sedekat-dekatnya. Sesungguhnya Allah akan 
mengadili di antara mereka tentang perkara-perkara yang 
dipertikaikan mereka. Sesungguhnya Allah tidak memberi 
hidayat kepada orang yang pendusta dan pengingkar. "(3) 


0 $btJLr==^\ 

"Kitab Al-Qur'an 'diturunkan dari Allah Yang Maha Perkasa 
dan Maha Bijaksana."(1 ) 


Allah amat kuasa menurunkan Al-Qur'an dan 
"Maha Bijaksana" yakni Dia mengetahui untuk apa 
dan mengapa kitab Al-Qur'an itu diturunkan, la 
lakukan semuanya itu dengan hikmat yang tertentu 
dan dengan perencanaan dan pentadbiran yang rapi. 


Ayat ini merupakan muqaddimah kepada persoalan 
tauhid yang menjadi maudhu 1 pokok surah ini dan Al- 
Qur'an adalah diturun untuk menjelaskan persoalan 
mentauhidkan Allah dan menumpukan kepada-Nya 
seluruh ibadat mentuluskan keta'atan kepada-Nya 
serta membersihkannya dari segala rupa bentuk syirik 
dan bertawajjuh kepada-Nya secara langsung tanpa 
orang tengah yang memberi syafa'at: 



"Sesungguhnya Kami turunkan Al-Qur'an kepadamu dengan 
membawa kebenaran."(2) 


Asas kebenaran yang diturunkan Al-Qur'an ialah 
asas Wahdaniyah yang mutlak yang menjadi tapak 
Iandasan alam al-wujud. Di dalam ayat yang kelima 
dari surah ini tersebut: 


.z* 


"Dia menciptakan langit dan bumi dengan asas 
kebenaran. "(5) 


Itulah satu-satunya kebenaran yang menjadi asas 
wujudnya langit dan bumi, dan inilah kebenaran yang 
diturunkan oleh kitab Al-Qur'an. Itulah kebenaran 
yang dibuktikan oleh kesatuan peraturan yang 
mengendalikan perjalanan langit dan bumi. Itulah 
kebenaran yang dihuraikan oleh kitab Al-Qur'an. 
Itulah kebenaran yang menjadi sifat setiap makhluk 
yang diciptakan Allah di alam buana ini. 


"Oleh itu hendaklah engkau sembahkan Allah dengan 
mentuluskan keta'atan kepada-Nya."(2) 




Dasar Tauhid Menjiwai Kehidupan 

Kata-kata ini ditujukan kepada Rasulullah s.a.w. 
yang diturunkan Al-Qur'an kepadanya dengan 
membawa dasar kebenaran. Itulah sistem hidup 
tauhid yang diseru oleh beliau iaitu beribadat kepada 
Allah sahaja dan mentuluskan keta’atan kepada Allah 
sahaja dan seterusnya menegakkan seluruh 
kehidupan di atas dasar tauhid semata-mata. 

Tetapi mentauhidkan Allah dan mentuluskan 
keta'atan kepada Allah bukannya semata-mata kata- 
kata yang diucapkan lidah, malah ia merupakan satu 
sistem hidup yang lengkap yang bermula dari 
kefahaman dan i'tiqad di dalam hati dan berakhir 
dengan penubuhan sebuah sistem yang merangkumi 
kehidupan individu dan masyarakat. 

Hati yang mentauhidkan Allah hanya ta'at dan 
tunduk kepada Allah sahaja. Dia tidak menundukkan 
kepalanya kepada yang lain dari Allah. Dia tidak 
meminta sesuatu dari yang lain dari Allah. Dia tidak 
bergantung kepada mana-mana makhluk-Nya, kerana 

hanya Allah sahaja Yang Maha Kuat di sisinya. Dialah 
sahaja yang menguasai seluruh hamba-Nya, dan 
seluruh hamba-Nya adalah lemah belaka tidak 
berupaya untuk memberi manfa'at dan mudarat. 
Hanya Allah sahaja yang memberi dan yang menahan. 
Justeru itu Dia tidak perlu bertawajjuh kepada yang 
lain dari Allah Yang Maha Kaya, kerana seluruh 
makhluk adalah fakir belaka. 

Hati yang mentauhidkan Allah adalah beriman 
kepada kesatuan atau keesaan undang-undang Ilahi 
yang mengendalikan seluruh alam buana ini. Dia 
percaya bahawa sistem hidup yang dipilih Aliah untuk 
manusia merupakan sebahagian undang-undang Ilahi 
yang satu itu. Kehidupan manusia tidak akan berjalan 
dengan baik dan tidak akan serasi dengan alam yang 
menjadi tempat hidupnya melainkan dengan 
mematuhi undang-undang itu. Oleh sebab itu dia 
tidak memilih sistem yang lain dari sistem yang telah 
dipilih Allah untuknya, dan dia tidak ikut melainkan 
syari'at Allah yang selaras dengan peraturan seluruh 
alam buana dan dengan peraturan hidup manusia. 

Hati yang mentauhidkan Allah adalah menyedari 
adanya hubungan kekeluargaan yang rapat di antara 
insan dengan segala makhluk yang telah diciptakan 
Allah di alam buana ini. Dia hidup dalam sebuah alam 
yang menjadi sahabat baiknya dan dia merasa adanya 
tangan kekuasaan Allah pada seluruh kejadian yang 
wujud di sekelilingnya. Oleh kerana itu dia hidup 
mesra terhadap Allah dan segala makhluk ciptaan 
Allah yang disentuh tangannya dan dilihat matanya. 
Dia juga merasa takut berdosa dari menyakiti orang 
lain atau merosakkan sesuatu atau dari bertindak 
terhadap orang lain atau terhadap sesuatu melainkan 
mengikut bagaimana yang disuruhkan Allah Pencipta 
seluruh makhluk, Penghidup setiap makhluk yang 
bernyawa, juga Tuhannya dan Tuhan segala sesuatu 
dan segala yang bernyawa. 

Demikianlah juga kesan-kesan tauhid itu lahir di 
dalam pemikiran-pemikiran dan perasaan-perasaan 
sebagaimana lahirnya di dalam tingkahlaku- 
tingkahlaku dan tindak tanduk, malah kesan-kesan 
tauhid itu menggariskan satu cara hidup yang 
sempurna, jelas dan tersendiri. Dan tauhid tidak lagi 
merupakan kata-kata yang diucapkan lidah. Justeru 
itulah Al-Qur'an memberi perhatian yang amat berat 
dalam menjelaskan ‘aqidah tauhid dan 
mengemukakan pembicaraannya berulang-ulang kali, 
la merupakan satu pembicaraan yang perlu difikir 
dengan teliti oleh setiap orang di setiap zaman dan di 
setiap masyarakat, kerana tauhid dengan pengertian 
yang sedemikian merupakan satu konsep yang amat 
luas dan menyeluruh yang memerlukan kepada 
kefahaman yang mendalam. 

"Sebenarnya keta'atan yang tulus itu adalah untuk Allah." (3) 

Demikianlah Al-Qur'an mengumumkan konsep 
tauhid itu dengan nada yang lantang dan dengan 


ungkapan yang tegas dengan menggunakan kata- 
kata (Vi) yang menyarankan penegasan, dan 
menggunakan uslub yang menumpukan keta'atan 
yang tulus itu kepada Allah sahaja (u-aHaJl ii). Di 
sini makna ayat ini dikuatkan pula dengan struktur 
lafaznya. Tauhid adalah asas seluruh kehidupan 
manusia, malah asas seluruh alam buana, kerana itu 
tauhid harus ditanam, dijelas dan diumumkan dengan 
uslub bahasa yang tegas: & Vf - 

"Sebenarnya keta'atan yang tulus itu adalah untuk 
Allah." 


Kemudian Al-Qur'an memperkatakan dongeng 
yang digunakan oleh kaum Musyrikin untuk 
menentang da'wah tauhid: 

J 







"Sebenarnya keta'atan yang tulus itu adalah untuk Allah. 
Dan orang-orang yang menyembah pelindung-pelindung 
yang lain dari Allah itu (berkata): Kami tidak menyembah 
mereka melainkan supaya mereka mendekatkan kami 
kepada Allah dengan sedekat-dekatnya. Sesungguhnya Allah 
akan mengadili di antara mereka tentang perkara-perkara 
yang dipertikaikan mereka . Sesungguhnya Allah tidak 
memberi hidayat kepada orang yang pendusta dan 
pengingkar." (3) 


Mereka mengumumkan bahawa Allah itulah 
Pencipta mereka dan Pencipta langit dan bumi, tetapi 
mereka tidak mengikut logik fitrah yang 

mengkhususkan ibadat dan keta'atan yang tulus itu 
kepada Allah sahaja tanpa sebarang sekutu. Mereka 
telah mengadakan dongeng malaikat sebagai anak 
Allah. Maha Suci Allah. Kemudian mereka membuat 
patung-patung malaikat untuk disembah mereka. 
Kemudian mereka menganggapkan bahawa 
perbuatan mereka menyembah berhala-berhala 
malaikat yang mereka dakwakannya sebagai tuhan- 
tuhan seperti berhala al-Laata, al-'Uzza dan Manata 
itu bukanlah bererti mereka menyembah berhala- 
berhala itu sendiri, malah berhala-berhala itu hanya 
merupakan sebagai wasilah yang mendekatkan 
mereka kepada Allah sahaja supaya ia memberi 
syafa'at di sisi Allah dan mendekatkan mereka 
kepada-Nya. 


Kepercayaan dongeng ini merupakan satu 
penyelewengan dari kepercayaan yang lurus kepada 
kepercayaan yang berbelit dan karut. Malaikat- 
malaikat bukannya anak Allah. Berhala-berhala 
bukannya patung-patung malaikat. Penyelewengan 
ini bukannya diredhai Allah. Syafa'at mereka 
bukannya diterima Allah dan mereka tidak sekali-kali 

mendekatkan mereka kepada Aliah dengan cara yang 
seperti ini. 

Umat manusia akan menyeleweng dari logik fitrah 
apabila mereka menyeleweng dari 'aqidah tauhid 
yang bersih dan lurus yang dibawa oleh Islam dan 
sekalian Rasul. Pada hari ini kita dapat melihat di 
setiap tempat manusia-manusia yang menyembah 
tokoh-tokoh suci dan wali-wali sama seperti kaum 
Arab dahulu kala yang menyembah malaikat-malaikat 
atau patung-patung malaikat dengan anggapan 
untuk mendekatkan diri mereka kepada Allah atau 
untuk mendapatkan syafa'at mereka di sisi Allah, 
sedangkan Allah S.W.T. telah pun menentukan jalan 
menuju kepada-Nya iaitu jalan tauhid yang bersih dari 
orang tengah atau syafa'at seperti dongeng kaum 
Musyrikin yang aneh itu! 



"Sesungguhnya Allah tidak memberi hidayat kepada orang 
yang pendusta dan pengingkar. "(3) 

Mereka melakukan pembohongan terhadap Allah 
dengan mengatakan malaikat sebagai anak-Nya dan 
mendakwa bahawa menyembah malaikat dapat 
memberi syafa’at kepada mereka di sisi Allah, 
sedangkan dengan penyembahan ini mereka menjadi 
kafir dan melanggar perintah Allah yang amat jelas. 

Allah tidak memberi hidayat kepada orang yang 
mendusta dan mengingkarkan-Nya. Hidayat 
merupakan ganjaran kepada usaha bertawajjuh 
kepada Allah dan sikap tulus ikhlas kepada Allah dan 
keinginan kepada hidayat, dan seterusnya merupakan 
ganjaran kepada usaha mencari jalan yang betul. 
Orang-orang yang berdusta dan mengingkar tidak 
wajar menerima hidayat dan ri'ayah Allah, kerana 
mereka telah memilih jalan yang menjauhkan mereka 
dari jalan Allah. 


Kemudian Al-Qur'an mendedahkan kekarutan 
kefahaman ini: 



"Sekiranya Allah mahu mengambil anak tentulah Dia sendiri 
akan memilihkan apa sahaja yang disukai-Nya di antara 
makhluk-makhluk yang dlciptakan-Nya. Maha Sucilah Allah. 
Dialah Allah Yang Maha Esa dan Maha Gagah Perkasa. "(4) 

Ini hanya suatu andaian perdebatan untuk 

membetulkan kefahaman sahaja. Bagi Allah, andainya 
Dia mahu mengambil anak tentulah Dia akan memilih 
apa yang disukai-Nya di antara makhluk-makhluk, 
kerana iradat Allah itu mutlak tidak terbatas, tetapi 
Allah membersihkan dirinya dari mengambil anak. 
Oleh kerana itu tiada siapa pan yang berhak 
menghubungkan anak kepada-Nya. Inilah kehendak 
iradat-Nya dan inilah pembersihan Allah terhadap diri- 
Nya yang menafikan anak dan sekutu. 



"Maha Sucilah Allah. Dialah Yang Maha Esa dan Maha 
Gagah Perkasa." (4) 


Apa perlunya Allah mengambil anak, sedangkan 
Dialah Pencipta dan Pentadbir segala sesuatu? Segala 
sesuatu dan setiap orang adalah milik-Nya. Dia bebas 
berbuat apa sahaja yang disukai-Nya terhadap 
mereka: 





"Dia menciptakan langit dan bumi dengan asas kebenaran. 
Dia melilitkan malam di atas siang dan melilitkan siang di 
atas malam ; dan menundukkan matahari dan bulan , masing- 
masing berjalan hingga ke suatu waktu yang ditentukan. 
Sesungguhnya Dia Maha Perkasa dan Maha Pengampun."(5) 


Ayat yang menarik perhatian kepada alam langit 
dan bumi, kepada kejadian siang dan malam dan 
kepada penciptaan matahari dan bulan menyarankan 
kepada fitrah manusia hakikat ketuhanan yang tidak 
layak mempunyai anak dan sekutu, kerana yang 
berkuasa menjadikan seluruh makhluk ini tidak lagi 
memerlukan kepada anak dan sekutu. 


Bukti Wahdaniyah Allah itu amat jelas dilihat pada 
dalam cara penciptaan langit dan bumi dan pada 
perjalanan undang-undang yang mengendalikan alam 
buana ini. Pemerhatian kepada langit dan bumi sahaja 
membayangkan wujudnya keesaan iradat yang 
mencipta dan mentadbir. Bukti-bukti keesaan iradat 
yang ditemui manusia sehingga hari ini pun sudah 
cukup. Kini telah jelas bahawa alam ini seluruhnya 
adalah tersusun dari atom-atom yang mempunyai 
satu hakikat yang sama, sedangkan atom-atom ini 
pula terdiri dari radiasi-radiasi yang mempunyai tabi'at 
yang sama. Begitu juga kini telah jelas bahawa 
seluruh atom dan seluruh jirim yang tersusun dari 
atom-atom itu sama ada bumi tempat kediaman kita 
atau planet-planet dan bintang-bintang yang lain 
adalah sentiasa bergerak dan pergerakan ini 
merupakan satu undang-undang yang tetap yang tak 
pernah mungkir sama ada pada atom yang kecil atau 
pada bintang yang besar. Dan telah jelas pula bahawa 
pergerakan ini mempunyai satu peraturan yang tetap 
yang membayangkan wujudnya keesaan penciptaan 
dan keesaan pentadbiran. Setiap hari manusia 
menemui bukti-bukti yang baru yang membuktikan 
keesaan dalam penciptaan alam buana ini, juga 
menemui asas kebenaran yang tetap dalam 
penciptaan itu, yang tidak terumbang-ambing 
mengikut hawa nafsu dan tidak pernah mungkir dan 
menyeleweng walau sesa’at pun. 

"Dia menciptakan langit dan bumi dengan asas 
kebenaran. "(S) 

Aliah telah menurunkan Al-Qur'an dengan asas 
kebenaran, iaitu satu asas kebenaran yang sama yang 
terdapat pada alam buana dan pada kitab suci Al- 
Qur'an. Kedua-duanya terbit dari sumber yang sama. 
Kedua-duanya menjadi bukti keesaan Pencipta Yang 
Maha Perkasa dan Maha Bijaksana. 


jC^\ ^ 


"Dia melilitkan malam di atas siang dan melilitkan siang di 
atas malam."(5) 


Bukti Bumi Bulat 


Ini adalah satu ungkapan yang amat menakjubkan, 
la begitu kuat menarik perhatian seseorang kepada 
penemuan mutakhir mengenai teori "bumi bulat" 
walaupun saya dalam tafsir ini, amat berhati-hati 
supaya saya tidak meletakkan pentafsiran Al-Qur'an 
ini di atas teori-teori yang ditemui manusia, kerana 
teori-teori itu kadang-kadang salah dan kadang- 
kadang betul. Hari ini ia teguh, besok ia roboh, 
sedangkan Al-Qur'an merupakan satu kebenaran 
yang tetap teguh dan bukti kebenarannya bersebati 
dengannya, bukan diambil dari penyesuaian atau 
pertentangan dengan pendapat-pendapat manusia 
yang lemah. 


Walaupun demikian sikap hati-hati saya, namun 
ungkapan ini begitu kuat menarik saya kepada teori 
bumi bulat, kerana ungkapan ini menggambarkan 
satu hakikat yang amat jelas yang dapat diperhatikan 
di permukaan bumi ini. Bumi yang bulat itu berputar 
di sekeliling dirinya di hadapan matahari, di mana 
bahagian yang berhadapan dengan matahari dari 
permukaannya yang membundar itu diselubungi 
cahaya matahari dan mewujudkan hari siang, tetapi 
bahagian ini tidak tetap kerana bumi selalu berpusing. 
Dan apabila bumi bergerak, maka malam pun mulai 
menyelubungi permukaan bumi yang berada dalam 
siang hari ini. Permukaan bumi itu membundar dan 
hari siang dililitkan ke atasnya dan kemudian hari 
malam pula dililitkan ke atasnya. Dan sebentar 
kemudian hari siang bermula pula dari arah yang satu 
lagi, di mana ia melilit di atas malam hari. 
Demikianlah bumi sentiasa bergerak dan berpusing: 


'Dia melilitkan malam di atas siang dan melilitkan siang di 
atas malam. "(5) 


Kata-kata ayat ini sendiri menggambarkan bentuk 
Ziimi, kedudukan, jenis sifat bumi dan pergerakannya. 
Kebulatan bentuk bumi dan putarannya adalah 
“ntafsirkan ungkapan ayat ini dengan tafsiran yang 
ebih halus dari mana-mana tafsiran yang tidak 
— .engikut teori ini. 



'S ** * 


"Dan menundukkan matahari dan bulan , masing-masing 
berjalan hingga ke suatu waktu yang ditentukan."(5) 

Yakni matahati berjalan di tempat peredarannya 
dan bulan juga berjalan di tempat peredarannya. 
Kedua-duanya dicipta dan ditundukkan kepada 
perintah Allah. Logik fitrah tidak menerima bahawa 
kedua-duanya berjalan tanpa penggerak yang 
mengendalikan kedua-duanya dengan peraturan- 
peraturan yang halus yang tidak pernah mungkir 
sedikit pun sejak berjuta-juta tahun. Dan matahari 
dan bulan itu akan berjalan hingga satu waktu yang 
ditentukan. Dan hanya Allah sahaja yang mengetahui 
waktu itu. 



"Sesungguhnya Dia Maha Perkasa dan Maha 

Pengampun."(5) 

Di samping bersifat gagah, kuasa dan perkasa Dia 
juga bersifat Maha Pema'af kepada orang-orang yang 
bertaubat dan kembali kepada-Nya dari mereka yang 
mendusta dan mengingkari-Nya dan menyembah 
tuhan-tuhan yang lain di samping-Nya, juga mereka 
yang menganggapkan-Nya mempunyai anak 

sebagaimana telah diterangkan sebelum ini. Jalan 
sentiasa terbuka lebar kepada mereka untuk kembali 
kepada Allah Yang Maha Perkasa dan Maha 
Pengampun. 

****** 


[Pentafsiran ayat 6) 

Setelah menarik perhatian kepada alam buana yang 
besar, Al-Qur'an berpindah pula menyentuh kejadian 
diri manusia itu sendiri dan kejadian-kejadian 
binatang ternakan sebagai bukti hayat yang dekat 
dengan mereka: 


Maksud Manusia Diciptakan Dari Yang Satu 



"Dia telah menciptakan kamu dari diri yang satu f kemudian 
darinya Dia ciptakan isterinya dan Dia telah menurunkan 
untuk kamu lapan pasang dari binatang ternakan. Dia 
jadikan kamu di dalam perut ibu kamu (berperingkat- 
peringkat) dari satu kejadian kepada satu kejadian dalam 
tiga kegelapan. Pencipta bagi semua kejadian itu ialah Allah 
Tuhan kamu yang memiliki kerajaan (langit bumi), tiada 
Tuhan melainkan Dia. Oleh itu bagaimana kamu boleh 
dipesongkan?"(6) 

Apabila manusia mengamati kejadian dirinya 
sendiri, iaitu dirinya yang bukan dia yang 
menciptakannya dan dirinya yang dia tidak 

mengetahui hakikat kejadiannya melainkan sekadar 
yang diceritakan Allah, dirinya adalah diri yang satu 
dan mempunyai tabi'at yang satu dan ciri-ciri yang 
satu yang membezakannya dari makhluk-makhluk 
yang lain. Seluruh individu manusia terkumpul dalam 
ruang lingkup ciri-ciri itu. Oleh itu jiwa manusia 
adalah satu sahaja dalam jutaan manusia yang hidup 
di merata pelosok bumi dan dalam seluruh 
generasinya. Isterinya juga diciptakan dari diri yang 
satu itu juga, kerana itu perempuan mempunyai titik- 
titik persamaan dengan lelaki dalam ciri-ciri umum 
manusia walaupun terdapat perbezaan-perbezaan 
dalam perincian ciri-ciri itu yang menunjukkan 
wujudnya keesaan atau kesatuan pelan penciptaan 
asasi makhluk manusia lelaki dan perempuan dan 
keesaan iradat yang menciptakannya dengan dua 
jenisnya itu. 

Di samping menyebut ciri berpasangan pada 
kejadian manusia, Al-Qur'an juga menyebut ciri 
berpasangan pada kejadian binatang-binatang 
ternakan. Ini membuktikan wujudnya kesatuan atau 
keesaan asas dalam penciptaan makhluk-makhluk 
yang hidup: 



"Dia telah menurunkan untuk kamu lapan pasang dari 
binatang ternakan. "(6) 

Maksud Lapan Pasang Binatang Temakan 

Maksud lapan pasang ternakan - sebagaimana 
diterangkan di dalam satu ayat yang lain - ialah biri- 
biri, kambing, lembu dan unta yang terdiri dari jantan 
dan betina. Setiap jantan dan betina apabila 
berkumpul dinamakan pasangan dan di sana terdapat 
lapan pasangan semuanya. Penciptaan ternakan 
untuk kegunaan manusia itu diungkapkan dengan 
kata-kata menurunkan binatang-binatang ternakan 
itu dari sisi Allah, la diturunkan dari hadrat Allah Yang 
Maha Tinggi kepada alam manusia, dan mereka juga 
mendapat keizinan dari sisi Allah untuk 
memanfa’atkan binatang-binatang itu. 

Kemudian setelah menyebut keesaan sifat 
berpasangan pada manusia dan binatang ternakan, 
ayat yang berikut kembali pula memperkatakan 
peringkat-peringkat perkembangan kejadian manusia 
di dalam perut ibu mereka: 


Perkembanan Kejadian Manusia Di Dalam Rahim 



"Dia jadikan kamu di dalam perut ibu kamu (berperingkat- 
peringkat) dari satu kejadian kepada satu kejadian. "(6) 


Yakni dari nutfah kepada segumpal sel kepada 
seketul daging dan kepada tulang-temalang dan 
akhirnya kepada kejadian bentuk rupa manusia yang 
sempurna sifatnya. 



"Dalam tiga kegelapan. "(6) 

Yakni kegelapan pundi-pundi yang mengisi janin 
dan kegelapan rahim tempat terletaknya pundi-pundi 
janin dan kegelapan perut, di mana terletaknya rahim. 
Tangan qudrat Allah telah menciptakan sel yang seni 
ini yang berkembang dari satu kejadian kepada satu 
kejadian, dan mata pemeliharaan Aliahlah yang 
memelihara makhluk yang seni ini dan 
memberikannya daya untuk bertumbuh subur, daya 
untuk berkembang, daya untuk meningkat dan daya 
untuk meneruskan perjalanan menjadi manusia 
dengan sifat-sifatnya yang ditentukan Allah. 

Usaha mengikuti perjalanan nutfah yang pendek 
masanya dan jauh kesannya itu, di samping mengikuti 
perubahan-perubahan dan peringkat-peringkat 
perkembangan yang dilalui olehnya di samping 
mengikuti ciri-ciri yang mena'jubkan,yang memimpin 
sel yang lemah ini dalam perjalanannya di alam yang 
gelap itu, boleh membawa hati manusia dapat 
melihat tangan qudrat Allah Yang Maha Pencipta, 
iaitu melihat qudrat-Nya dengan kesan-kesannya yang 
amat terang dan beriman kepada Wahdaniyah-Nya, di 
mana kesan-kesannya dapat dilihat dengan nyata 
cara-cara Allah menciptakan makhluk ini. Bagaimana 
hati boleh dipesongkan dari melihat hakikat 
Wahdaniyah ini? 



"Pencipta bagi semua kejadian itu ialah Allah Tuhan kamu 
yang memiliki kerajaan (langit bumi) tiada Tuhan melainkan 
Dia. Oleh itu bagaimana kamu boleh dipesongkan? "(6) 


(Pentafsiran ayat 7) 

Setelah melihat dengan jelas bukti Wahdaniyah 
yang mutlak dan bukti qudrat yang sempurna, Al- 
Qur'an meletakkan mereka di depan diri mereka 
sendiri di persimpangan jalan di antara kekufuran dan 
kesyukuran, juga di depan tanggungjawab individu 
secara langsung dalam memilih jalan tersebut. Dan 
seterusnya ia menerangkan kepada mereka tentang 
kesudahan perjalanan itu dan tentang upacara hisab 
yang menunggu mereka di sana, iaitu upacara hisab 
yang akan dikendalikan Allah S.W.T. sendiri yang 
telah menciptakan mereka dan mengetahui segala 
rahsia di dalam hati mereka: 

'Jika kamu kufur ■ maka sesungguhnya Allah Maha Kaya dari 
berhajat kepada kamu. Dan Dia tidak redhakan kekufuran 
itu kepada hamba-Nya. Dan jika kamu bersyukur nescaya Dia 
mengurniakan keredhaan-Nya kepada kamu. Dan seseorang 
yang berdosa tidak menanggung dosa orang yang lain. 
Kemudian kepada Tuhanmu kembalinya kamu dan Dia akan 
snemberitahu kepada kamu segala perbuatan yang telah 
€Slakukan kamu. Sesungguhnya Dia Maha Mengetahui 
segala isi dada. "(7) 


"Kemudian kepada Tuhanmu kembalinya kamu dan Dia 
akan memberitahu kepada kamu segala perbuatan yang 
telah dilakukan kamu. "(7) 


Dan tiada suatu pun yang terlindung dari ilmu Allah: 
i 




"Sesungguhnya Dia Maha Mengetahui segala isi dada. "(7) 


Perjalanan di dalam perut ibu ini ialah satu 
peringkat perjalanan di sebuah jalan yang amat 
panjang yang diikuti oleh satu peringkat perjalanan 
hidup di luar perut ibu, kemudian diiringi pula dengan 
peringkat terakhir iaitu peringkat Hisab dan balasan 
mengikut tadbir Allah Yang Maha Pencipta, Maha 
Mengetahui dan Maha Sempurna ilmu pengetahuan- 
Nya. 

Allah S.W.T. adalah Maha Kaya dari berhajat 
kepada hamba-hamba-Nya yang lemah. Dia menjaga 
dan memelihara mereka semata-mata kerana limpah 
rahmat dan kurnia-Nya. 



'Jika kamu kufur, maka sesungguhnya Allah Maha Kaya dari 
berhajat kepada kamu. "(7) 

Keimanan kamu tidak menambahkan keagungan 
kerajaan-Nya sedikit pun, dan kekufuran kamu tidak 
mengurangkan-Nya seurat benang pun, tetapi Allah 
lidak redha dan tidak suka kepada kekufuran orang- 
orang yang kafir terhadap-Nya: 



'Dan Dia tidak redhakan kekufuran itu kepada hamba- 
Nya.Dan jika kamu bersyukur nescaya Dia mengurniakan 
keredhaan-Nya kepada kamu. "(7) 

Allah memperkenankan kesyukuran itu dari kamu 
dan akan membalaskannya dengan balasan yang 

baik. 

Setiap orang bertanggungjawab terhadap 
amalannya dan akan dihisabkan segala usahanya. 
Tiada seorang pun boleh menanggung bebanan dosa 
orang lain kerana setiap orang masing-masing 
menanggung bebanan dosanya sendiri: 



'Dan seorang yang berdosa tidak menanggung dosa orang 
yang lain. "(7) 

Titik kembali pada akhirnya ialah kepada Allah 
bukan kepada yang lain dari-Nya. Tiada jalan lari dari 
Allah dan tiada tempat perlindungan pada yang lain 
dari Allah. 



Inilah kesudahan manusia dan itulah bukti-bukti 
hidayat dan inilah persimpangan jalan dan setiap 
orang bebas memilih dengan berlandaskan bukti yang 
jelas, penelitian yang hemat selepas mendapat ilmu 
pengetahuan dan berfikir. 


(Kumpulan ayat-ayat 8-10) 



"Dan apabila seseorang manusia itu disentuh sesuatu 
kesusahan ia berdo'a kepada Tuhannya dengan kembali 
kepada-Nya, kemudian apabila Allah mengurniakan nTmat 
kepadanya ia terus lupakan kesusahan yang kerananya ia 
berdo'a kepada Allah sebelum itu dan dia mengadakan 
sekutu-sekutu kepada Allah untuk menyesatkan (dirinya dan 
orang lain) dari jalan Allah. Katakanlah: Bersenang- 
senanglah engkau dengan kekufuranmu untuk sedikit masa. 
Sesungguhnya engkau adalah dari penghuni-penghuni 
Neraka (8). (Apakah kamu yang lebih beruntung?) Atau 
orang yang beribadat di waktu malam dengan sujud atau 
berdiri, sedangkan ia takut kepada ('azab) Akhirat serta 
mengharapkan rahmat Tuhannya. Katakanlah: Apakah sama 
(di antara) orang-orang yang mengetahui dengan orang- 
orang yang tidak mengetahui? Sesungguhnya orang-orang 
yang berakal sahaja yang dapat mengambil pengajaran (9). 
Katakanlah: Wahai hamba-hambaku yang beriman ! 

Bertagwalah kepada Tuhan kamu. Orang-orang yang 

berbuat kebaikan di dunia ini akan memperoiehi balasan 
yang baik. Dan bumi Allah itu amat luas. Hanya orang-orang 
yang bersabar akan disempurnakan pahala mereka tanpa 
hisab. "(10) 

Di dalam pusingan yang pertama Al-Qur'an 
menyentuh hati mereka dengan mengemukakan 
kisah kewujudan mereka dan kisah mereka diciptakan 
Allah dari diri yang satu dan mengahwinkan diri yang 
satu itu dengan diri yang sejenis dengannya, juga 
kisah binatang-binatang ternakan yang diciptakan 
berpasang-pasangan seperti mereka, dan seterusnya 
kisah mereka dijadikan Allah di dalam perut ibu-ibu 
mereka di dalam tiga kegelapan. Ai-Qur'an 
menyedarkan mereka bahawa Allah mula-mula 
kurniakan kepada mereka ciri-ciri bangsa manusia 
kemudian mengurniakan pula ciri-ciri untuk kekal dan 
meningkat tinggi. 

Di dalam ayat-ayat bahagian ini Al-Qur'an sekali lagi 
menyentuh hati mereka dengan mengemukakan 
gambaran-gambaran diri mereka semasa dalam 
kesusahan dan semasa dalam kesenangan, la 
memperlihatkan kepada mereka tabi'at mereka yang 
berubah-ubah, sifat mereka yang lemah, mengada- 
ngada dan tidak mempunyai sifat yang di atas satu 
jalan melainkan apabila mempunyai hubungan 
dengan Allah, menyintai-Nya dan beribadat kepada- 
Nya. Ketika ini barulah mereka mengetahui jalan dan 
hakikat yang benar dan dapat mengambil manfa'at 
dari ciri-ciri insaniyah yang dikurniakan kepada 
mereka. 


****** 


(Pentafsiran ayat 8] 



"Dan apabila seseorang manusia itu disentuh sesuatu 
kesusahan ia berdo'a kepada Tuhannya dengan kembali 
kepada-Nya, kemudian apabila Allah mengurniakan ni'mat 
kepadanya ia terus lupakan kesusahan yang kerananya ia 
berdo'a kepada Allah sebelum itu dan dia mengadakan 
sekutu-sekutu kepada Allah untuk menyesatkan (dirinya dan 
orang lain) dari jalan Allah. Katakanlah: Bersenang- 
senanglah engkau dengan kekufuranmu untuk sedikit masa. 
Sesungguhnya engkau adalah dari penghuni-penghuni 
Neraka. "(8) 

Psikologi Manusia Semasa Senang Dan Susah 

Fitrah manusia akan kelihatan telanjang bogel 
apabila ia ditimpa kesusahan, ketika itu segala 
timbunan fikiran yang salah akan gugur darinya, 
segala hijab dan prasangka akan terhapus, malah ia 
akan bertawajjuh kepada Allah dan akan pulang 
kepada-Nya sahaja, kerana dia sedar bahawa yang 


lain dari Allah adalah tidak berkuasa mengangkatkan 
kesusahannya, dan kerana dia mengetahui bahawa 
sekutu-sekutu dan tukang-tukang syafa'at yang 
diada-adakan olehnya itu adalah bohong belaka. 


Tetapi apabila kesusahan itu hilang dan kesenangan 
datang dan apabila Allah mengurniakan ni'mat 
kepadanya dan mengangkatkan kesusahan itu 
darinya, maka dia akan kembali meletakkan timbunan 
fikiran yang salah ke atas fitrahnya. Dia lupakan 
do’anya, lupakan taubatnya dan lupakan tauhidnya 
kepada Allah. Dia lupakan kerinduannya dan 
harapannya kepada Allah di sa'at kesusahannya. Dia 
lupakan segala-galanya, malah ia sanggup pula 
mengada-adakan sekutu-sekutu kepada Allah sama 
ada dalam bentuk tuhan-tuhan yang disembah seperti 
di zaman jahiliyah yang pertama atau dalam bentuk 
nilai-nilai, tokoh-tokoh dan undang-undang yang 
semuanya dijadikannya sekutu-sekutu kepada Allah 
sebagaimana dilakukan banyak masyarakat- 
masyarakat jahiliyah. Ketika itu ia menyembah hawa 
nafsunya, menyembah keinginan dan tamak 
haiobanya, menyembah ketakutan-ketakutannya, 
menyembah harta dan anak-anaknya, menyembah 
pemerintah-pemerintah dan pembesar-pembesarnya 
sebagaimana ia menyembah Allah atau lebih ikhlas 
lagi, ia. menyintai sekutu-sekutu itu sebagaimana ia 
menyintai Allah atau dengan cinta yang lebih 
mendalam lagi. Syirik itu ada berbagai bentuknya. 
Ada syirik khafi (halus) yang tidak dikirakan manusia 
sebagai perbuatan syirik kerana ia tidak mengambil 
bentuk syirik yang biasa yang diketahui umum, 
sedangkan perbuatan itu merupakan jantung syirik. 


Akibat dari syirik itu ialah kesesatan dari jalan Allah, 
kerana jalan Allah itu hanya satu tidak berbilang. 
Penumpuan ibadat, tawajjuh dan kasih kepada Allah 
sahaja itulah satu-satunya jalan menuju kepada Allah. 
Kepercayaan kepada Allah tidak dapat menerima apa 
sahaja bentuk perkongsian di dalam hati sama ada 
perkongsian dengan harta kekayaan, anak, tanahair, 
tanah milik, sahabat dan kaum kerabat. Mana-mana 
perkongsian di dalam hati dari kongsi-kongsi tersebut 
atau sebagainya adalah dikira sebagai perbuatan 
mengadakan sekutu-sekutu kepada Allah dan sebagai 
perbuatan yang sesat dari jalan Allah yang boleh 
membawa pada akhirnya kepada Neraka apabila 
tamat meni'mati hidup yang sebentar di dunia nanti: 





"Katakanlah: Bersenang-senanglah engkau dengan 

kekufuranmu untuk sedikit masa , sesungguhnya engkau 
adalah dari penghuni-penghuni Neraka."(8) 


Segala keni’matan di dunia ini hanya sebentar 
sahaja walaupun panjang masanya. Umur hidup 
seseorang di dunia ini hanya pendek sahaja walaupun 
usianya lanjut, malah masa hidup umat manusia di 
muka bumi hanya sebentar sahaja dibandingkan 
dengan kiraan hari-hari Aliah. 


****** 

(Pentafsiran ayat-ayat 9 - 10) 

Gambaran Mu'min Yang Gemilang 

Di samping mengemukakan gambaran manusia 
yang malang ini, Al-Qur'an mengemukakan satu 
gambaran lagi, iaitu gambaran hati insan yang takut 
kepada Allah, insan yang mengingati Allah dan tidak 
pernah melupakannya sama ada di masa senang atau 
di masa susah, insan yang hidup di muka bumi 
dengan hati yang waspada terhadap akibat di Akhirat 
dan dengan hati yang penuh harapan terhadap 
rahmat dan limpah kurnia Allah. Perhubungan 
dengan Allah itu melahirkan ilmu pengetahuan yang 
betul yang dapat memahami hakikat-hakikat 
kewujudan makhluk: 



"(Apakah kamu yang lebih beruntung?) Atau orang yang 
beribadat di waktu malam dengan sujud atau berdiri, 
sedangkan ia takut kepada ('azab) Akhirat serta 
mengharapkan rahmat Tuhannya. Katakanlah: Apakah sama 
(di antara) orang-orang yang mengetahui dengan orang- 
orang yang tidak mengetahui. Sesungguhnya orang-orang 
yang berakal sahaja yang dapat mengambil pengajaran. "(9) 

ini adalah satu gambaran Mu'min yang amat 
gemilang dan peka, gambaran insan yang beribadat, 
ta'at bertawajjuh kepada Allah, takut kepada 'azab 
Akhirat dan mengharapkan rahmat Allah dan 
gambaran kejernihan iman yang membuka matahati, 
memberi keni'matan wawasan yang jelas dan 
penerimaan ma'rifat kepada hati. Semuanya ini 
merupakan satu gambaran insan Mu’min yang 
cemerlang yang bertentangan dengan gambaran 
insan yang malang yang dilukiskan oleh ayat yang 
terdahulu, kerana itu Al-Qur'an membuat 
perbandingan: 


"Katakanlah: Apakah sama (di antara) orang-orang yang 
mengetahui dengan orang-orang yang tidak 
mengetahui? "(9) 

Ilmu Pengetahuan Yang Sebenar 

Ilmu yang sebenar ialah ma’rifat iaitu mengenali 
Allah yang benar dan terbukanya matahati serta 
terjalinnya hubungan dengan hakikat-hakikat yang 
tetap di alam al-wujud ini. Ilmu yang sebenar itu 
bukannya kumpulan maklumat-maklumat yang 
terpisah satu sama lain yang terkumpul di dalam otak 
dan tidak membawa kepada mengenali hakikat- 
hakikat alam buana yang agung dan tidak melewati 
batas alam yang nyata. 


Jalan menuju ilmu yang haqiqi dan ma'rifat yang 
terang ialah beribadat kepada Allah, mempunyai hati 
yang peka terhadap Allah, mempunyai perasaan takut 
dan waspada terhadap akibat di hari Akhirat, 
menaruh kerinduan dan harapan kepada rahmat dan 
limpah kurnia Allah, bermuraqabah dengan Allah 
dengan hati yang gentar dan khusyu'. Inilah jalan 
menuju kepada Allah. Oleh sebab itu orang yang 
menjalani jalan ini dapat memahami dan mengenali isi 
hakikat, dapat mengambil manfa'at dari segala apa 
yang dilihat, segala apa yang didengar dan segala apa 
yang dialaminya dan dapat sampai kepada hakikat- 
hakikat agung yang tetap, yang wujud di sebalik 
pemandangan-pemandangan dan pengalaman- 
pengalaman yang kecil itu. Adapun orang-orang yang 
hanya berdiri dan berhenti di perbatasan pengalaman 
dan pemandangan-pemandangan yang zahir sahaja 
yang terpisah satu sama lain itu, maka mereka hanya 
merupakan pengumpul-pengumpul maklumat sahaja 
bukannya ahli-ahli ilmu yang sebenar. 



"Sesungguhnya orang-orang yang berakal sahaja yang dapat 
mengambil pengajaran. "(9) 

Hanya orang-orang yang mempunyai hati yang 
sedar dan terbuka matanya sahaja yang dapat 
mengetahui hakikat-hakikat di sebalik fenomena- 
fenomena yang lahir ini. Merekalah yang dapat 
mengambil faedah dari apa yang dilihat dan diketahui 
mereka. Merekalah yang mengingati Allah pada 
segala sesuatu yang dilihat dan disentuh mereka. 
Mereka tidak lupakan Allah dan tidak lupakan hari 
pertemuan dengan-Nya. 

Setelah mengemukakan dua gambaran insan itu, 
Al-Qur'an berpaling pula kepada orang-orang yang 
beriman, la menyeru mereka supaya bertaqwa dan 
membuat amalan yang baik dan menggunakan 
kehidupan dunia sebagai sarana untuk mendapatkan 
keuntungan yang panjang di dalam kehidupan 
Akhirat: 



"Katakanlah: Wahai hamba-hambaku yang beriman! 

Bertaqwalah kepada Tuhan kamu. Orang-orang yang 
berbuat kebaikan di dunia ini akan memperolehi balasan 
yang baik. Dan bumi Allah itu amat luas. Hanya orang-orang 
yang bersabar akan disempurnakan pahala mereka tanpa 
hisab. "(1 0) 

Ungkapan: 

"Wahai hamba-hamba-Ku yang benman!"(10) 

merupakan satu lencongan yang istimewa, la pada 
asalnya berbunyi: Katakanlah kepada hamba-hamba- 
Kuyang beriman! Katakanlah kepada mereka: 



"Bertaqwalah kepada Tuhan kamu. "(10) 

Tetapi dalam ungkapan ini ia jadikan Rasulullah itu 
secara langsung menyeru mereka kerana seruan itu 
mengandungi pengumuman dan peringatan. 
Rasulullah s.a.w. tentulah tidak berkata kepada 
mereka: " Wahai hamba-hambaku” (^U) kerana 
mereka adalah hamba-hamba Allah. Oleh itu 
lencongan ini dibuat apabila beliau ditugas 
menyampaikan perintah Allah supaya beliau menyeru 
mereka dengan nama Allah, kerana seruan itu pada 
hakikatnya adalah seruan dari Allah, sedangkan Nabi 
Muhammad s.a.w. adalah tidak lebih dari seorang 
rasul yang menyampaikan seruannya itu sahaja. 

"Katakanlah: Wahai hamba-hamba-Ku yang beriman I 
Bertagwalah kepada Tuhan kamu. "(10) 




Taqwa ialah kesedaran yang amat peka di dalam 
hati dan sikap yang sentiasa mengingati Allah dengan 
penuh waspada dan takut serta penuh harapan dan 
minat, juga sikap berhati-hati dari mendapat 
kemurkaan Allah dan sikap penuh minat mencari 
keredhaan-Nya, iaitu sifat-sifat yang terdapat pada 
gambaran yang cemerlang yang dilukiskan oleh ayat 
yang terdahulu terhadap kelompok hamba-hamba 
Allah yang khusyu' beribadat. 



"Orang-orang yang berbuat kebaikan di dunia ini akan 
memperolehi balasan yang baik. "(1 0) 


Kesanggupan Berhijrah 

Alangkah murahnya balasan itu! Satu perbuatan 
yang baik dalam kehidupan dunia yang pendek dan 
kerdil ini dibalas dengan kebaikan yang berkekalan di 
negeri Akhirat. Tetapi itulah limpah kurnia Allah 
terhadap makhluk manusia, 
memelihara mereka walaupun 
dan kekecilan usaha mereka. 

"Dan bumi Allah itu amat luas."(1 0) 


Dia memulia dan 
Dia tahu kelemahan 


Justeru itu janganlah kamu patah semangat kerana 
cintakan kampung halaman dan kerana kasihkan 
hubungan kekeluargaan dalam sesuatu negeri hingga 
kamu tidak sanggup lagi berhijrah darinya apabila 
agama kamu ditindas dan apabila kamu tidak dapat 
lagi melakukan amalan-amalan kebaikan di negeri itu, 
kerana sikap yang terlalu kasih kepada kampung 
halaman di dalam keadaan yang seperti ini 
merupakan pintu dari pintu-pintu yang dimasuki 
syaitan dan merupakan sejenis perbuatan 


mengadakan sekutu-sekutu bagi Allah di dalam hati 
manusia. 

Ini adalah satu penarikan perhatian Al-Qur'an yang 
amat seni, la menarik perhatian kepada pintu-pintu 
syirik di dalam hati manusia ketika membicarakan 
persoalan tauhid dan taqwa kepada Allah. Ini 
membayangkan bahawa Al-Qur'an ini adalah dari 
Allah, kerana tiada yang dapat mengubati hati 
manusia sedemikian rupa melainkan Penciptanya 
sendiri yang amat mengetahui segala rahsianya. 

Allah yang menciptakan manusia itu mengetahui 
bahawa berhijrah dari kampung halaman itu 
merupakan satu perkara yang amat berat di hati 
seseorang, dan memutuskan hubungan kekeluargaan 
itu juga merupakan sesuatu yang amat sukar, dan 
meninggalkan kehidupan biasa dan punca-punca 
pencarian rezeki untuk membangun satu kehidupan 
yang baru di suatu negeri yang baru itu merupakan 
satu perintah yang amat sulit kepada manusia. Oleh 
sebab itulah Al-Qur'an menyebut di sini kelebihan 
sabar dan balasan yang sempurna di sisi Allah tanpa 
hisab: ^ 

"Hanya orang-orang yang bersabar akan disempurnakan 
pahala mereka tanpa hisab. "(10) 

Dengan keterangan dan sentuhan ini Al-Qur'an 
dapat memikat hati mereka pada tempatnya yang 
sesuai dan dapat mengubati hati-hati yang lemah itu 
dengan penawar yang mujarab. Ia menghembuskan 
bayu perdampingan dengan Allah dan bayu rahmat- 
Nya ketika menghadapi kesusahan, la membuka 
pintu-pintu ganti rugi terhadap tanahair, kampung 
halaman, kaum keluarga dan kehidupan biasa yang 
ditinggalkan itu dengan limpah kurnia Allah yang 
tidak terkira. Maha Sucilah Allah Yang Maha 
Mengetahui segala rahsia hati manusia, segala pintu- 
pintunya dan liku-liku jalannya. 


(Kumpulan ayat-ayat 11- 20) 




JUZU' KE-23 


50 SURAH AZ-ZUMARC& 


271 



"Katakanlah: Sesungguhnya aku telah diperintahkan supaya 
menyembah Allah dengan mentuluskan keta'atan kepada- 
Nya (1 1). Dan aku telah diperintahkan supaya menjadi orang 
pertama dari golongan Muslimin (yang menyerah diri kepada 
Allah) (12). Katakanlah: Sesungguhnya aku takut ' azab hari 
yang amat besar jika aku menderhakakan Tuhanku (13). 
Katakanlah: Hanya Allah sahaja yang aku sembah dengan 
mentuluskan keta'atan kepada-Nya dalam agamaku (14). 
Sembahlah apa sahaja yang kamu kehendaki selain dari 
Allah. Katakanlah: Sesungguhnya orang-orang yang rugi itu 
ialah orang-orang yang kerugian diri mereka sendiri dan 
keluarga mereka pada hari Qiamat. Ingatlah! Itulah kerugian 
yang amat jelas (15). Untuk mereka (disediakan) lapisan- 
lapisan dari api Neraka di atas mereka dan di bawah mereka 
juga (disediakan) lapisan-lapisan api yang sama (dari api 
Neraka). Demikianlah ' azab yang diancamkan Allah kepada 
hamba-hamba-Nya. Oleh itu wahai hamba-hamba-Ku I 
Bertaqwalah kepada-Ku (16). Dan orang-orang yang 
menjauhi Taghut iaitu dari menyembahkannya dan kembali 
kepada Allah , maka untuk mereka berita yang amat 
mengembirakan. Oleh itu sampaikanlah berita gembira itu 

kepada hamba-hamba-Ku (17) Yang mendengar 

perkataan-perkataan dan mengikut mana-mana perkataan 
yang paling baik darinya. Merekalah orang-orang yang 
diberikan hidayat oleh Allah , dan merekalah orang-orang 
yang berakal (18). Apakah orang yang telah ditetapkan 
keputusan 'azab di atasnya (lalu dimasukkan ke dalam 
Neraka) dapatkah engkau menyelamatkan mereka yang 
berada di dalam Neraka? (19) Tetapi orang-orang yang 
bertaqwa kepada Tuhan mereka akan mendapat istana- 
istana tinggi yang dibinakan bertingkat-tingkat dan di 
bawahnya mengalir sungai-sungai. Itulah janji Allah dan 
Allah tidak sekali-kali menyalahi janji. "(20) 


Seluruh bahagian ini dipayungi suasana Akhirat dan 
bayangan takut, kepada 'azabnya dan suasana 
mengharapkan pahalanya, la mulakan dengan 
mengarah Rasulullah s.a.w. supaya mengumumkan 
'aqidah tauhid yang tulen dan menyatakan ketakutan 
dirinya sendiri - sedangkan beliau seorang rasul - dari 
akibat penyelewengan dari 'aqidah itu, juga 
menyatakan keazamannya untuk terus berpegang 
teguh dengan agamanya dan meninggalkan mereka 
berpegang dengan agama mereka dan seterusnya 
menyatakan akibat dari pegangan dengan agama- 
agama itu pada hari hisab. 

****** 


(Pentafsiran ayat-ayat 11-20) 


Pengumuman 'Aqidah Tauhid 





"Katakanlah: Sesungguhnya aku telah diperintahkan supaya 
menyembah Allah dengan mentuluskan keta'atan kepada- 
Nya (1 1). Dan aku telah diperintahkan supaya menjadi orang 
pertama dari golongan Muslimin (yang menyerah diri kepada 
Allah)(12). Katakanlah: Sesungguhnya aku takut 'azab hari 
yang amat besar jika aku menderhakakan Tuhanku. "(13) 


Nabi s.a.w. menyatakan bahawa beliau disuruh 
menyembah Allah Yang Tunggal dan mentuluskan 
keta'atan kepada-Nya sahaja dan supaya beliau 
menjadi Muslim pertama yang berpegang dengan 
ajaran itu, juga menyatakan bahawa beliau takut 
kepada 'azab hari Qiamat yang amat dahsyat jika 
beliau menderhaka Tuhannya. Pengumuman ini 
mempunyai nilai yang amat besar dalam pembersihan 
'aqidah tauhid yang dibawa oleh Islam. Di maqam ini 
Nabi s.a.w. hanya seorang hamba Allah sahaja yang 
tidak menjangkau lebih dari maqam itu. Dan di 
maqam ibadat seluruh hamba adalah berdiri sama 
sejajar dalam satu barisan, hanya zat Allah S.W.T. 
sahaja yang tinggi dan mengatasi sekalian hamba- 
Nya. 


Dengan pengumuman itu beliau telah menjelaskan 
konsep Uluhiyah (ketuhanan) dan konsep 'Ubudiyah 
(kehambaan). Kedua-duanya berbeza dan tidak 
bercampuraduk dan tidak keliru mengeliru. Sifat 
Wahdaniyah itu hanya dimiliki oleh Allah S.W.T. 
sahaja tanpa sekutu dan tanpa tandingan. Dan 
apabila Muhammad Rasulullah s.a.w. berdiri di 
maqam 'Ubudiyah untuk Allah semata-mata, maka 
beliau pun membuat pengumuman ini dan 
menyatakan ketakutannya dari menderhakakan Allah. 
Di sana tidak ada ruang untuk mendakwa mendapat 
syafa'at dari berhala-berhala atau malaikat-malaikat 
dengan menyembah mereka selain dari Allah atau di 
samping menyembah Allah. 

Kemudian sekali lagi diulangkan pengumuman ini 
dengan menyatakan keazaman. untuk berpegang 
teguh dengan kepercayaannya dan meninggalkan 
kaum Musyrikin dengan kepercayaan mereka 
menghadapi akibat yang amat pedih: 



"Katakanlah: Hanya Allah sahaja yang aku sembah dengan 
mentuluskan keta'atan kepada-Nya dalam agamaku (14). 
Sembahlah apa sahaja yang kamu kehendaki selain dari 
Allah. Katakanlah: Sesungguhnya orang-orang yang rugi itu 
ialah orang-orang yang kerugian diri mereka sendiri dan 
keluarga mereka pada hari Qiamat. Ingatlah i Itulah kerugian 
yang amat jelas. "( 1 5) 

Sekali lagi beliau menyatakan: Aku akan terus 
menurut jalan agamamu dan aku tentukan ibadat itu 
hanya untuk Allah sahaja dan aku mentuluskan 
seluruh keta'atan itu kepada-Nya sahaja. Adapun 
kamu, maka kamu adalah bebas memilih jalan yang 
kamu kehendaki. Sembahlah siapa sahaja yang kamu 
suka selain dari Allah, tetapi akibatnya ialah kerugian 
yang tiada tolok bandingnya iaitu kerugian diri sendiri 
yang akan berakhir ke Neraka dan kerugian keluarga 
sama ada mereka beriman atau tidak beriman, kerana 
andainya keluarga itu beriman, mereka akan 
kehilangan mereka kerana mereka menuju ke satu 
jalan dan keluarga mereka menuju ke satu jalan yang 
lain. Dan andainya keluarga itu tidak beriman seperti 
mereka, maka seluruh mereka mengalami kerugian 
diri sendiri memasuki Neraka: 



"Ingatlah! Itulah kerugian yang amatjelas."(15) 


Kemudian AI-Qur'an menayangkan pemandangan 
kerugian yang amat jelas itu: 



, "Untuk mereka (disediakan) lapisan-lapisan dari api Neraka di 
atas' mereka dan di bawah mereka juga (disediakan) lapisan- 
lapisan api yang sama (dari api Neraka). Demikianlah 'azab 
yang diancamkan Allah kepada hamba-hamba-Nya. Oleh itu 
wahai hamba-hamba-Ku ! Bertaqwalah kepada-Ku."(l 6) 

Ini adalah satu pemandangan yang sungguh 
mengerikan, iaitu pemandangan api yang berlapis- 
lapisan di atas kepala dan di bawah kaki. Mereka 
diselubungi lapisan-lapisan api Neraka. 

Pemandangan-pemandangan ini ditunjukkan 
kepada mereka ketika mereka masih berada di atas 


muka bumi dan mampu menjauhkan dirinya dari jalan 
'azab itu dan menakutkan mereka dengan akibatnya 


yang buruk supaya mereka menjauhinya: 



"Demikianlah 'azab yang diancamkan Allah kepada hamba- 


hamba-Nya. "(1 6) 


Kemudian ia menyeru mereka supaya berhati-hati 
dan menjaga diri supaya mereka selamat: 



"Oleh itu wahai hamba-hamba-Ku i Bertaqwalah kepada - 
Ku. "(16) 


Sementara di tebing sebelah lagi kelihatan pula 
kumpulan orang-orang yang terselamat. 


Kumpulan Yang Terselamat 



"Dan orang-orang yang menjauhi Taghut iaitu dari 
menyembahkannya dan kembali kepada Allah , maka untuk 
mereka berita yang amat mengembirakan. Oleh itu 
sampaikanlah berita gembira itu kepada hamba-hamba-Ku 

(17) Yang mendengar perkataan-perkataan dan 

mengikut mana-mana perkataan yang paling baik darinya. 
Merekalah orang-orang yang diberikan hidayat oleh Allah 
dan merekalah orang-orang yang berakal."(1 8) 

Kata-kata "tAjcAia" diambil dari akar kata 
Bunyinya sama dengan " dan yang 

memberi makna "amat". Yang dimaksudkan dengan 
Taghut ialah setiap perbuatan yang melampaui batas. 
Dan yang dimaksudkan dengan orang-orang yang 
menjauhi perbuatan menyembah Taghut ialah orang- 
orang yang menjauhi perbuatan menyembah yang 
lain dari Allah dalam apa bentuk ibadat sekalipun. 
Merekalah orang-orang yang benar-benar kembali 
kepada Allah dan berdiri di maqam 'Ubudiyah kepada 
Allah Yang Maha Esa sahaja. 

Merekalah orang-orang yang memperolehi berita 
gembira yang disampaikan kepada mereka dari al~ 
Mala'ul-A'la dan Rasulullah s.a.w. menyampaikan 
berita itu kepada mereka dengan perintah Allah: 



"Sampaikanlah berita gembira itu kepada hamba-hamba- 
Ku "(17) 


Penyampaian berita Ilahi Yang Maha Tinggi oleh 
Rasulullah itu sahaja merupakan satu ni'mat. 

Di antara sifat-sifat orang-orang ini ialah mereka 
mendengar apa sahaja yang dapat didengar mereka 

kemudian mereka memilih mana yang paling baik dan 
menolak mana yang tidak baik. Mereka tidak 
menyimpan di dalam hati melainkan perkataan- 
perkataan yang baik yang boleh membersihkannya. 
Jiwa yang jujur sentiasa terbuka kepada perkataan- 
perkataan yang baik dan menerimanya, sedangkan 
jiwa yang jahat hanya terbuka dan menerima 
perkataan-perkataan yang jahat sahaja. 


y 




i 


"Merekalah orang-orang'" yang diberi hidayat oleh 


Allah... "(18) 


Maksudnya, Allah mengetahui adanya kesediaan 
kebaikan di dalam jiwa mereka lalu Allah memberi 
hidayat kepada mereka ke arah mendengar dan 
menerima perkataan-perkataan yang baik. Dan 
hidayat yang sebenar ialah hidayat Allah. 




"...Dan merekalah orang-orang yang berakal. "( 1 8) 


Akal yang sejahtera dan sihat itulah yang membawa 
orang-orang yang memilikinya kepada kebersihan dan 
keselamatan dan barang siapa yang tidak mengikut 
jalan kebersihan dan keselamatan, maka mereka 
adalah seolah-olah tidak berakal dan seolah-olah tidak 
mendapat ni'mat akal yang dikurniakan Allah 
kepadanya. 


Sebelum Al-Qur'an menayangkan pemandangan 
mereka yang hidup dengan penuh ni'mat di Akhirat, 
ia menjelaskan bahawa penyembah-penyembah 
Taghut itu telah pun benar-benar sampai ke dalam 
Neraka dan tiada siapa pun yang dapat 
menyelamatkan mereka: 





"Apakah orang yang telah ditetapkan keputusan ' azab di 
atasnya (lalu dimasukkan ke dalam Neraka) dapatkah engkau 
menyelamatkan mereka yang berada di dalam Neraka? "(19) 


Ayat ini dituju kepada Rasulullah s.a.w. Dan 
andainya beliau sendiri tidak berkuasa 
menyelamatkan orang-orang yang berada di dalam 
Neraka, maka siapakah lagi yang dapat 
menyelamatkan mereka? 


Setelah itu ia menayangkan pula pemandangan 
orang-orang yang bertaqwa kepada Allah dan takut 
kepada balasan 'azab yang diancamkan Allah: 



"Tetapi orang-orang yang bertaqwa kepada Tuhan mereka 
akan mendapat istana-istana tinggi yang dihinakan 
bertingkat-tingkat dan di bawahnya mengalir sungai-sungai. 
Itulah janji Allah dan Allah tidak sekali-kali menyalahi 
janji "(20) 

Pemandangan istana-istana tinggi yang dibina, 
bertingkat-tingkat dan di bawahnya mengalir sungai- 
sungai itu adalah selaras dengan pemandangan 
lapisan-lapisan api Neraka yang melingkungi mereka 
dari atas dan bawah. Itulah janji Aliah dan janji Allah 
itu tetap berlaku dan Allah tidak menyalahi janji. 

Angkatan Muslimin yang pertama kali menerima Al- 
Qur'an ini benar-benar telah menghayati 
pemandangan-pemandangan itu dalam realiti. 
Pemandangan-pemandangan itu dalam hati mereka 
bukan lagi berupa janji dan ancaman yang diterima 
mereka dari masa depan yang amat jauh, malah ia 
benar-benar wujud dan disaksikan hati mereka, 
ditanggap dan dilihat mata mereka. Pemandangan- 
pemandangan itu telah membuat mereka terharu, 
menggeletar dan menyambut baik. Justeru itu hati 
mereka mengalami perubahan seperti itu dan hidup 
mereka di dunia diselaraskan dengan realiti hidup 
alam Akhirat yang dihayati mereka, walaupun mereka 
masih berada di dunia ini. Demikianlah cara yang 
wajar bagi seseorang Muslim menyambut janji Allah. 


(Kumpulan ayat-ayat 21-29) 

"Tidakkah engkau melihat bahawa Allah menurunkan hujan 
dari langit dan mengalirkannya menjadi matair-matair di 
bumi, kemudian Dia mengeluarkan dengannya tumbuh- 
tumbuhan dari berbagai-bagai warnanya , kemudian 
tumbuh-tumbuhan itu menjadi kering dan engkau dapat 
melihatnya kekuningan , kemudian Allah jadikannya reput 
dan hancur. Sesungguhnya kejadian itu menjadi pengajaran 
kepada orang-orang yang berakal (21). Apakah orang-orang 
yang dilapangkan Allah dadanya menerima Islam lalu ia 
tegak di atas nur (hidayat) dari Tuhannya (sama dengan 
orang yang tidak dilapangkan dadanya)? Oleh itu celakalah 
bagi orang-orang yang berhati keras dari mengingati Allah. 
Mereka berada dalam kesesatan yang amat nyata (22). Allah 
telah menurunkan sebaik-baik perkataan iaitu sebuah kitab 
(Al-Qur'an) yang serupa (mutu ayat-ayatnya) dan berulang- 
ulang , gementarlah kerananya kulit orang-orang yang takut 
kepada Tuhan mereka , kemudian kulit-kulit dan hati mereka 
menjadi lembut dan tenteram mengingati Allah. Itulah 
hidayat Allah yang dikurniakan-Nya kepada siapa yang 
dikehendaki-Nya r dan barang siapa yang disesatkan Allah, 
maka tiada siapa lagi yang dapat memberi hidayat 
kepadanya (23). Apakah orang yang mempertahankan diri 
dengan mukanya dari (selaran) 'azab yang dahsyat pada hari 
Qiamat (itu sama dengan orang yang terselamat dari 'azab)? 
Dan lalu dikatakan kepada orang-orang yang zalim: 
Rasakanlah hasil pencapaian (hidup dunia) yang telah 
diusahakan kamu (24). Orang-orang yang sebelum mereka 
telah pun mendustakan (rasul-rasul), lalu mereka ditimpakan 
'azab dari arah yang tidak disangkakan mereka (25). Maka 
Allah merasakan mereka 'azab kehinaan dalam kehidupan 
dunia, dan sesungguhnya 'azab Akhirat itu adalah lebih 
besar lagi, jika mereka mengetahui (26). Dan sesungguhnya 
Kami telah membuat berbagai-bagai perbandingan kepada 


manusia di dalam Al-Qur'an ini supaya mereka dapat 
mengambil pengajaran (27). Iaitu Al-Qur'an (diturunkan) 
dalam bahasa Arab yang lurus tidak bengkok supaya mereka 
bertaqwa (28). Allah telah membuat satu perbandingan iaitu 
seorang hamba yang dimiliki beberapa kongsi yang selalu 
bergaduh dan seorang hamba yang hanya seorang 
(tuam nas) sahaja. Apakah kedua-dua hamba itu sama 
keadaan dan sifatnya? "(29) 

Di dalam bahagian ini terdapat satu tarikan 
perhatian kepada hayat tumbuhan di bumi selepas 
turunnya hujan dari langit, dan bagaimana hayat 
tumbuh-tumbuhan itu berakhir dengan ajalnya yang 
dekat (cepat). Al-Qur'an seringkali menggunakan 
hayat tumbuhan itu sebagai contoh perbandingan 
bagi kehidupan dunia dari segi hakikatnya yang fana 
dan menyarankan kepada orang-orang yang berakal 
supaya mengambil pengajaran dari perbandingan itu. 
Dan selepas menyebut kisah turunnya air hujan dari 
langit, ia menyebut pula kisah Al-Qur'an yang 
diturunkan dari langit untuk menghidupkan hati dan 
melapangkan dada manusia. Kemudian diiringi pula 
dengan sebuah gambaran yang menunjukkan 
bagaimana hati yang terbuka itu menyambut AI- 
Qur'an itu dengan perasaan takut dan gementar. 
Kemudian diiringi oleh perasaan lembut dan tenang 
tenteram. Kemudian disusuli dengan keterangan yang 
menggambarkan akibat-akibat yang diterima oleh 
orang-orang yang mengingati Allah dan orang-orang 
yang berhati degil yang tidak mahu mengingati Allah. 
Dan pada akhirnya ia memperkatakan hakikat tauhid 
dengan membawa satu perbandingan yang 
menggambarkan orang yang menyembah Tuhan 
Yang Tunggal dengan orang yang menyembah tuhan- 
tuhan yang berbilang. Keadaan dan sifat keduanya 
tentulah tidak sama sebagaimana tidak samanya 
keadaan seorang hamba yang dimiliki oleh beberapa 
tuanmas yang selalu bergaduh dengan seorang 
hamba yang dimiliki seorang tuanmas sahaja tanpa 
orang yang lain yang merebutnya. 

****** 

(Pentafsiran ayat 21) 


Kisah Turunnya Hujan Dari Langit 



"Tidakkah engkau melihat bahawa Allah menurunkan hujan 
dari langit dan mengalirkannya menjadi matair-matair di 
bumi, kemudian Dia mengeluarkan dengannya tumbuh- 
tumbuhan dari berbagai-bagai warnanya, kemudian 
tumbuh-tumbuhan itu menjadi kering dan engkau dapat 
melihatnya kekuningan, kemudian Allah jadikannya reput 
dan hancur. Sesungguhnya kejadian itu menjadi pengajaran 
kepada orang-orang yang berakal. "(2 1 ) 

Fenomena turunnya air hujan yang disebut oleh Al- 
Qur'an untuk menarik perhatian manusia supaya 
diperhati, diteliti dan diambil pengajaran itu 
merupakan satu fenomena yang terlalu kerap berlaku 
di merata pelosok bumi hingga kebaharuan dan 
segala keanehan dan keajaibannya hilang begitu 
sahaja kerana terlalu biasa. Al-Qur'an menyarankan 
kepada manusia supaya meneliti tangan qudrat Allah 
dan mempelajari kesannya dalam setiap peringkat 
perkembangan hayat. 

Apakah dan bagaimanakah kisah turunnya air dari 
langit? Kita hanya memandang kejadian luar biasa ini 
sepintas lalu sahaja kerana terlalu biasa dan terlalu 
kerap berlaku, sedangkan kejadian air itu sendiri 
merupakan satu kejadian mu'jizat. Walaupun kita 
mengetahui bahawa air itu terjadi dari percantuman 
zarah hidrogen dengan zarah oksigen dalam keadaan- 
keadaan yang tertentu, namun sepatutnya 

pengetahuan ini menggerakkan hati kita supaya 
memperhatikan tangan qudrat Allah yang telah 
menciptakan alam buana ini, di mana terdapat 
hidrogen dan oksigen, juga terdapatnya keadaan- 
keadaan yang membolehkan kedua-dua zarah itu 
bercantum, dan dengan terjadinya air dari 

percantuman ini, maka lahirlah pula kejadian-kejadian 
yang hidup di bumi ini. Andainya tidak kerana air 
tentulah tidak ada satu pun kejadian-kejadian Yang 
hidup. Hayat merupakan satu rangkaian dari tadbir 
Allah hingga sampai kepada wujudnya air dan 
wujudnya hayat. Semuanya itu adalah hasil dari 
ciptaan tangan qudrat Allah. Kemudian kisah 
turunnya air hujan setelah air itu wujud merupakan 
satu kejadian mu’jizat yang baru pula, la berlaku 
kerana bumi dan alam buana ini berjalan mengikut 
peraturan yang ada ini yang membolehkan terjadinya 
air hujan itu dan turun ke bumi, kemudian tiba pula 
langkah kedua selepas diturunkan air mengikut tadbir 


Allah: 



* Dan mengalirkannya menjadi matair-matair di bumi. "(21) 

Sama ada berupa sungai-sungai yang mengalir di 
permukaan bumi atau sungai yang mengalir di bawah 
tanah yang meresap dari air-air di permukaan bumi 
kemudian memancur keluar menjadi matair-matair 
atau perigi-perigi. Tangan qudrat Aliahlah yang 
menahankan air-air itu dari meresap terlalu jauh ke 
dalam bumi hingga tidak dapat kembali lagi. 



"Kemudian Dia mengeluarkan dengannya tumbuh- 
tumbuhan dari berbagai-bagai warnanya. "(2 1) 

Kisah Tumbuh-tumbuhan Yang Berwarna-warni 

Hayat tumbuhan yang berlaku selepas turunnya air 
itu merupakan satu kejadian mu'jizat yang membuat 
seluruh daya tenaga manusia berdiri lemah di 
hadapannya. Pemandangan benih tumbuhan yang 


kecil yang memecahkan dinding-dinding bumi dan 
menghapuskan timbunan-timbunan tanah di atasnya 
untuk mendapatkan udara, cahaya dan kebebasan, 
kemudian subur perlahan-lahan menjulang ke udara 
sudah cukup untuk memenuhkan hati yang mu'min 
dengan pengajaran dan untuk membangkitkan 
ingatannya kepada Allah Pencipta yang menjadikan 
segala makhluk-Nya dan memberi kepada setiap 
makhluk-Nya kejadian yang sesuai dengannya, 
kemudian memberi pedoman hidup kepadanya. 
Pemandangan tumbuh-tumbuhan yang beraneka 
warna pada satu kawasan bumi, malah pada satu 
jenis tumbuhan sahaja atau pada satu jenis bunga 
sahaja merupakan satu pameran yang menunjukkan 
qudrat penciptaan Allah yang amat kreatif, dan 
membuat manusia sedar bahawa mereka sama sekali 
lemah untuk menciptakan sesuatu darinya. 

Kemudian tanaman yang subur, lembut dan segar 
itu sampai ke puncak kesempurnaannya dan tiba 
pada batas ajalnya: 



"Kemudian tumbuh-tumbuhan itu menjadi kering dan 
engkau dapat melihatnya kekuningan. "(21) 

Tanaman itu telah sampai ke, matlamat yang telah 
ditentukan untuknya dalam undang-undang 
kewujudan, dalam peraturan alam buana dan dalam 
tahap-tahap perkembangan hayat. Ia sudah matang 
untuk dituai: 



"Kemudian Allah jadikannya reput dan hancur. "(21) 

la telah menghabiskan tempoh ajalnya dan telah 
menyempurnakan peranannya yang telah ditentukan 
Allah yang mengurniakan hayat. 



"Sesungguhnya kejadian itu menjadi pengajaran kepada 
orang-orang yang berakal" (21) 

yang memikirkannya dan mengambil pengajaran 
darinya. Mereka mengambil faedah dari akal dan daya 
kefahaman yang dikurniakan Allah kepada mereka. 


•k 'k k k k k 

(Pentafsiran ayat-ayat 22 - 23) 


Perbezaan Antara Hati Yang Terbuka Dan 
Hati Yang Tertutup 

"Apakah orang-orang yang dilapangkan Allah dadanya 
menerima Islam lalu ia tegak di atas nur (hidayat) dari 
Tuhannya (sama dengan orang yang tidak dilapangkan 
dadanya)? Oleh itu celakalah bagi orang-orang yang berhati 
keras dari mengingati Allah. Mereka berada dalam kesesatan 
yang amat nyata (22). Allah telah menurunkan sebaik-baik 
perkataan iaitu sebuah kitab (Al-pudan) yang serupa (mloj 
ayat-ayatnya) dan berulang-ulang ; gementarlah kerananya 
kulit orang-orang yang takut kepada Tuhan mereka i, 
kemudian kulit-kulit dan hati mereka menjadi lembut dan 
tenteram mengingati Allah. Itulah hidayat Allah yang 
dikurniakan-Nya kepada siapa yang dikehendaki-Nya, dan 
barang siapa yang disesatkan Aliah r maka tiada siapa lagi 
yang dapat memberi hidayat kepadanya. "(23) 


Allah menurunkan air hujan dari langit untuk 
menumbuhkan berbagai-bagai jenis tanaman bagi 
kegunaan manusia, begitu juga Dia menurunkan AI- 
Qur'an dari langit lalu disambut oleh hati-hati yang 
hidup dan menjadikannya terbuka, lapang dan 
bergerak cergas, ia juga disambut oleh hati-hati yang 
degil laksana batu yang keras yang tidak mempunyai 
hayat dan kesegaran. 


Allah melapangkan mana-mana hati yang 

diketahuinya mempunyai kesediaan yang baik untuk 
menerima Islam, dan Allah hubungkan hati-hati itu 
dengan nur-Nya yang menjadikannya terang dan 
cemerlang. Perbezaan di antara hati-hati ini dengan 
hati-hati lain yang keras itu adalah terlalu jauh. 


/5- Z/ . e 9 9 ^ 

"Celakalah bagi orang-orang yang berhati keras dari 
mengingati Allah."(22) ^ ^ 

A 4 ' ' ‘ ' 


"Mereka berada u dalam kesesatan yang amat nyata. "(22) 

Ayat-ayat Yang Bermutu Sama Dan Berulang-ulang 

Ayat ini menggambarkan hakikat hati yang 
menerima Islam dengan perasaan yang gembira dan 
lapang serta menggambarkan keadaan hubungannya 
dengan Allah yang memberi keriangan, kelapangan, 
kemanisan dan kegemilangan, di samping 
menggambarkan hakikat hati-hati yang degil, keras, 
kasar, mati, tandus dan gelap-gelita. Siapa yang 
dilapangkan hatinya oleh Allah untuk menerima Islam 
dan dibekalkan dengan nur hidayat-Nya, maka 
hatinya bukanlah seperti sekeping hati manusia yang 
keras. Perbezaan di antara dua golongan ini amat 
jauh. 


Ayat yang kedua pula menggambarkan bagaimana 
cara orang-orang Mu'min, menyambut Al-Qur'an itu, 
iaitu sebuah kitab yang serasi dan selaras segala isi 
kandungannya. Tiada terdapat sebarang 
percanggahan di dalam tabi'atnya, arah-arah 
tujuannya, spiritnya dan ciri-cirinya. Mutu isi 
kandungannya serupa dan berulang-ulang, iaitu 
bahagian ayat-ayatnya, kisah-kisahnya, bimbingan- 
bimbingannya dan pemandangan-pemandangannya 
adalah diulang berkali-kali, tetapi tidak pernah 
bercanggah satu sama lain, la diulang-ulangkan di 
berbagai-bagai tempat mengikut hikmat yang 
memerlukan kepada ulangan itu. la diulang-ulangkan 
dengan penuh keserasian dan kemantapan 
berdasarkan lunas-lunas yang kukuh dan serupa 
tanpa sebarang pertentangan. 

Orang-orang yang takut dan bertaqwa kepada 
Alldh menerima Al-Qur'an ini dengan hati yang takut 
dan gementar, dengan perasaan yang terharu yang 
menggerunyutkan kulit-kulit badan mereka, 
kemudian jiwa mereka kembali tenteram dan mesra 
terhadap Al-Qur'an dan mengingati Allah. 

la merupakan satu gambaran yang begitu hidup 
dan bermaya yang dilukiskan oleh kalimat-kalimat 
ayat itu. 

"Itulah hidayat 'Allah yang dikumiakan-Nya kepada siapa 
yang dikehendaki-Nya."(23) 

Hati itu tidak menggeletar dan terharu melainkan 
ketika digerakkan Allah Yang Maha Penyayang ke 
arah hidayat, ke arah menerima da'wah-Nya dan ke 
arah pencerahan jiwa. Aliah mengetahui hakikat hati- 
hati manusia sama ada sesuai dibalaskan dengan 
hidayat atau dengan kesesatan: 

3 cyj 

"Barang siapa yang disesatkan Allah , maka tiada siapa lagi 
yang dapat memberi hidayat kepadanya. "(23) 

Allah menyesatkan seseorang kerana Dia 
mengetahui hakikat hatinya yang bertunjang di dalam 
kesesatan dan tidak dapat menerima hidayat atau 
cenderung kepadanya. 

(Pentafsiran ayat-ayat 24-26] 


Kemudian Al-Qur'an menayangkan pemandangan 
balasan yang menunggu orang-orang yang sesat pada 
hari Qiamat: 



"Apakah orang yang mempertahankan diri dengan mukanya 
dari (selaran) 'azab yang dahsyat pada hari Qiamat (itu sama 
dengan orang yang terselamat dari 'azab)? Dan lalu 
dikatakan kepada orang-orang yang zalim: Rasakanlah hasil 
pencapaian (hidup dunia) yang telah diusahakan kamu. "(24) 

Biasanya seseorang itu melindungi keselamatan 
mukanya dengan dua tangan dan tubuhnya, tetapi di 
sini dia tidak berdaya mempertahankan dirinya dari 
selaran Neraka dengan dua tangan dan kakinya lalu ia 
menolak selaran api itu dengan mukanya. Ini 
membayangkan betapa dahsyat dan kelam-kabutnya 
keadaan yang dihadapinya. Dan dalam keadaan 
kelam-kabut menerima 'azab itu dia menerima 
kecaman pula dan diserahkan kepadanya hasil 
pencapaian dari usaha-usaha seluruh hidupnya di 
dunia ini, dan alangkah buruknya hasil pencapaian 
itu! 



"Lalu dikatakan kepada orang-orang yang zalim: Rasakanlah 
hasil pencapaian (hidup dunia) yang telah diusahakan 
kamu. "(24) 

Kemudian dari pemandangan ini, A!-Qur'an beralih 
pula kepada membicarakan tentang para pendusta 
yang menentang Muhammad s.a.w. untuk 
menayangkan kepada mereka akibat buruk yang telah 
menimpa pendusta-pendusta sebelum mereka supaya 


(Pentafsiran ayat-ayat 27-29) 


Tauhid Dan Syirik Dibandingkan Dengan 
Dua Orang Abdi 



"Dan sesungguhnya Kami telah membuat berbagai-bagai 
perbandingan kepada manusia di dalam Al-Qur'an ini supaya 
mereka dapat mengambil pengajaran (27). laitu Ai-Qur'an 
(diturunkan) dalam bahasa Arab yang lurus tidak bengkok 
supaya mereka bertaqwa (28). Allah telah membuat satu 
perbandingan iaitu seorang hamba yang dimiliki beberapa 
kongsi yang selalu bergaduh dan seorang hamba yang hanya 


mereka sempat berusaha menyelamatkan diri mereka: 




’J\jS 








dimiliki seorang (tuanmas) sahaja. Apakah kedua-dua hamba 
itu sama keadaan dan sifatnya? "(29) 

Allah membuat perbandingan bagi seorang hamba 
yang menyembah Allah Yang Tunggal dan seorang 
hamba yang menyembah tuhan-tuhan yang berbilang 
dengan seorang hamba yang dimiliki beberapa 
tuanmas yang bertengkar satu sama lain kerananya 
menyebabkan ta'at setianya berbelah bahagi di antara 
mereka, kerana setiap tuanmas itu masing-masing 
memberi arahan dan perintah kepadanya. Dia menjadi 
serba salah untuk melayani mereka. Dia tidak dapat 


"Orang-orang yang sebelum mereka telah pun mendustakan 
( 'rasul-rasul I), lalu mereka ditimpakan 'azab dari arah yang 
tidak disangkakan mereka (25). Maka Allah merasakan 
mereka 'azab kehinaan dalam kehidupan dunia, dan 
sesungguhnya 'azab Akhirat itu adalah lebih besar lagi, jika 
mereka mengetahui."(26) 

Inilah nasib kesudahan pendusta-pendusta di dunia 
dan di Akhirat. Di dunia mereka ditimpa 'azab 
kehinaan dan di Akhirat mereka ditunggu 'azab yang 
amat dahsyat. Undang-undang Allah tetap berjalan 
tanpa mungkir, dan sebagai bukti dan saksi ialah 
kebinasaan-kebinasaan yang telah menimpa umat- 
umat di zaman sebelum mereka. Janji 'azab dari Allah 
untuk mereka pada hari Akhirat tetap akan dikotakan. 
Namun demikian, peluang masih terbuka di hadapan 
mereka. Dan Al-Qur'an ini adalah berguna kepada 
orang yang ingin mengambil pengajaran dan 
peringatan: 



"Jika mereka mengetahui."(26) 


melaksanakan tugasnya mengikut satu cara yang 
tetap dan dia tidak mampu untuk memuaskan 
kehendak semua tuanmas-tuanmas yang bercanggah 
satu sama lain itu hingga menyebabkan tenaga dan 
arah haluannya berkecai dan tidak menentu, dan 
dengan seorang hamba yang dimiliki seorang 
tuanmas sahaja, di mana ia mengetahui apa yang 
diminta dan ditugaskan tuanmas itu. Hamba ini sudah 
tentu merasa senang dan mantap kerana ia dapat 
mengikut satu jalan yang terang. 

"Apakah kedua-dua hamba itu sama keadaan dan 
sifatnya? "(29) 

Tentulah kedua-duanya tidak sama kerana hamba 
yang tunduk kepada satu tuanmas itu dapat 
merasakan keni'matan bekerja dengan lurus, tahu 
dan yakin dengan apa yang dibuat dan dikerjakannya. 
Tenaganya tidak berkecai. Haluannya satu dan jalan 
yang ditujunya jelas dan terang, sedangkan hamba 
yang tunduk kepada beberapa tuanmas yang 
bercakaran satu sama lain itu hidup tersiksa dan 
terumbang-ambing, tidak tetap di atas satu keadaan 
dan tidak dapat memuaskan kehendak seseorang 

tuanmas, apatah lagi untuk memuaskan kehendak 
semua tuanmas itu. 

Perbandingan ini menggambarkan hakikat tauhid 
dan hakikat syirik dalam semua keadaan. Hati seorang 
yang beriman dengan hakikat tauhid itulah hati yang 
dapat melaksanakan perjalanannya di dunia ini 
menurut jalan yang betul kerana matanya sentiasa 
berpandukan sebiji bintang di kaki langit dan dengan 
pedoman inilah dia tidak kesesatan jalan, dan kerana 
dia tahu bahawa di sana hanya satu sumber sahaja 
yang memberi hayat, kekuatan dan rezeki, di sana 
hanya satu sumber sahaja yang memberi manfa'at 
dan mudarat dan hanya satu sumber sahaja yang 
membenar dan melarang. Oleh sebab itu langkah- 
langkahnya lurus menuju kepada sumber yang 
tunggal itu dan kedua tangannya tetap berpegang 
dengan seutas tali yang tunggal, ia menuju dengan 
tenang ke arah matlamat yang tunggal itu dan tidak 
pernah menyeleweng darinya. Dia berkhidmat kepada 
tuanmasnya yang tunggal dan dia benar-benar tahu 
apakah yang disukai dan tidak disukai tuanmasnya. 
Justeru itu tenaganya tidak berpecah dan setiap 
tenaganya menghasilkan pengeluaran. Kakinya berdiri 
teguh di bumi dan matanya memandang ke langit 
menyintai Tuhan Yang Tunggal. 

Perbandingan yang jelas dan menarik itu diiringi 
dengan pernyataan memuji Allah yang telah memilih 
dan mengurniakan kerehatan, kedamaian, 
ketenteraman, kelurusan dan kemantapan kepada 
para hamba-Nya, namun demikian mereka 
menyeleweng juga dan kebanyakan mereka tidak 
mengetahui. 

Ini adalah satu perbandingan dari perbandingan- 
perbandingan yang dikemukakan oleh Al-Qur'an 
kepada manusia supaya mereka mengambil 
pengajaran. Dan AI~Qur'an itu pula diturunkan dalam 
bahasa Arab yang lurus, terang, tiada sebarang 
kesamaran, tidak berbelit-belit dan tidak 
menyeleweng. Ia berbicara dengan fitrah manusia 
dengan logiknya yang senang difaham. 


- Ruang ini Sengaja Dibiarkan Kosong - 


Nota i 


Juzu 7 Kedua Puluh Tiga tamat 
pada Ayat 31 Surah Ini 


****** 

(Kumpulan ayat-ayat 30 - 35) 







mati (30). Kemudian sesungguhnya pada hari Qiamat kelak 
kamu akan bertengkar di hadapan Tuhan kamu (31). 
Siapakah yang lebih zalim dari orang yang mengada-adakan 
pembohongan terhadap Allah dan mendustakan ajaran yang 
benar ketika datang kepada mereka ? Bukankah di dalam 
Neraka itu ada tempat kediaman bagi orang-orang yang 
kafir? (32) Dan orang yang membawa ajaran yang benar 
(Rasulullah) dan orang yang membenarkannya. Merekalah 
golongan para Muttaqin (33). Mereka akan memperolehi 
apa sahaja yang dikehendaki mereka di sisi Tuhan mereka. 
Itulah balasan yang disediakan bagi para Muhsinin (34). 
Kerana Allah hendak menghapuskan dari mereka dosa-dosa 
perbuatan mereka yang paling buruk yang dilakukan mereka 
dan hendak membalas mereka dengan upah yang lebih baik 
dari amalan yang dilakukan mereka. "(35) 


Bahagian ini merupakan kesimpulan dari 
pembicaraan ayat-ayat yang telah lalu, iaitu setelah 
dibentangkan ayat mengenai kisah air hujan yang 
turun dari langit dan kisah tumbuhan yang 
dihidupkan air, juga kisah Al~Qur'an yang diturunkan 
dari Allah di samping mengemukakan perbandingan 
Al-Qur'an dan membuat pernyataan: 



"Tetapi kebanyakan mereka tidak mengetahui. "(49) 


1 Juzu ’ kedua puluh empat bermula dari ayat (32) Surah ini. 


la iringi pula dengan kesimpulan bahawa urusan 
Nabi s.a.w. dan urusan mereka adalah semuanya 
terserah kepada Allah. Dialah yang akan mengadili di 
antara mereka selepas mati kelak, di mana 
pembohong-pembohong dan pendusta-pendusta 
Rasul akan dibalas dengan balasan yang setimpal, dan 
pembawa-pembawa ajaran yang benar dan orang- 
orang yang membenarkannya akan dibalas dengan 
balasan yang disediakan kepada para muhsinin. 

****** 


(Pentafsiran ayat-ayat 30-35) 



"Sesungguhnya engkau akan mati dan mereka juga akan 
mati (30). Kemudian sesungguhnya pada hari Qiamat kelak 
kamu akan bertengkar di hadapan Tuhan kamu. "(31) 


Maut merupakan penghabisan setiap yang 
bernyawa dan tiada yang kekal melainkan hanya 
Allah. Dalam menghadapi maut seluruh manusia 
adalah sama sahaja termasuk Nabi Muhammad s.a.w. 
sendiri. Hakikat maut disebutkan di sini sebagai satu 
rangkaian dari rangkaian kepercayaan tauhid yang 
dijelaskan oleh keseluruhan surah ini, kemudian 
diiringi pula dengan penjelasan mengenai apa yang 
akan berlaku selepas maut, kerana maut bukannya 
penghabisan perjalanan, malah ia hanya merupakan 
satu rangkaian dari perjalanan dan selepasnya disusuli 
pula dengan rangkaian-rangkaian yang lain. Pada hari 
Qiamat kelak manusia akan bertengkar sesama 
mereka dan kemudian Rasulullah s.a.w. tampil di 
hadapan Allah dan membawa kaum yang kafir itu 
berdiri untuk menerima hukuman terhadap 
perkataan-perkataan dan perbuatan-perbuatan 
mereka yang menentang hidayat yang diturunkan 
Allah kepada mereka. 

^ ^ ^ 'S rj r*? < 

4jil <Jp 

tSjr* A4i>r c| j oAS- i) 

"Siapakah yang lebih zalim dari orang yang mengada- 
adakan pembohongan terhadap Allah dan mendustakan 
ajaran yang benar ketika datang kepada mereka? Bukankah 
di dalam Neraka itu ada tempat kediaman bagi orang-orang 
yang kafir? "(32) 


Pertanyaan ini merupakan pertanyaan untuk 
memberi penjelasan, iaitu di sana tidak ada yang lebih 
zalim dari orang yang sanggup mengada-ngadakan 
perkara yang bohong terhadap Allah, iaitu mendakwa 
bahawa Allah mempunyai puteri-puteri dan sekutu- 
sekutu, juga mendusta ajaran yang benar yang 
dibawa Rasul-Nya dan tidak mempercayai 'aqidah 
tauhid. Itulah perbuatan kufur. Dan pada akhirnya ia 

menyatakan bahawa di dalam Neraka Jahannam 
terdapat tempat kediaman bagi orang-orang yang 
kafir. 

$ * 

"Dan orang yang membawa ajaran yang benar (Rasulullah) 
dan orang yang membenarkannya. Merekalah golongan 
para Muttaqin. "(33) 

Rasulullah s.a.w. telah membawa ajaran yang benar 
dari Allah dan membenarkannya serta 
menyampaikannya pula kepada manusia dengan 
penuh keyakinan. Turut sama dalam sifat ini ialah 
sekalian nabi-nabi yang diutuskan sebelum Rasulullah 
s.a.w. juga setiap penda'wah yang menyeru kepada 
ajaran yang benar ini dengan penuh keyakinan, di 
mana hati dan lidah mereka sebulat kata mengakui 
kebenarannya. 


\ 


"Merekalah golongan para Muttaqln."(33) 

Kemudian Al-Qur'an menerangkan lebih luas 
mengenai orang-orang yang bertaqwa dan balasan- 
balasan yang disediakan untuk mereka: 

iSS- S JUS JC* is A 




"Mereka akan memperolehi apa sahaja yang dikehendaki 
mereka di sisi Tuhan mereka. Itulah balasan yang disediakan 
bagi para Muhsinin."(34) 

Ini adalah satu pernyataan umum yang merangkumi 
segala apa sahaja keinginan yang terlintas di dalam 
hati orang yang beriman. Semuanya merupakan hak 
mereka yang tidak akan disia-siakan. 

"Itulah balasan yang disediakan bagi para Muhsinin."(34) 

Balasan itu ialah untuk memenuhi kehendak Allah 
yang hendak mengurniakan rahmat kebajikan, 
penghormatan dan limpah kurnia yang melebihi 
balasan yang adil kepada mereka: 




V J} 





" Kerana Allah hendak menghapuskan dari mereka dosa-dosa 
perbuatan mereka yang paling buruk yang dilakukan mereka 
dan hendak membalas mereka dengan upah yang lebih baik 
dari amalan yang dilakukan mereka. "(35) 

Menurut -dasar keadilan, balasan itu diberi setelah 
dikirakan amalan-amalan yang baik dan amalan- 
amalan yang jahat, tetapi Allah membalas dengan 
kurnia yang melimpah-limpah kepada para hamba- 


Nya yang muttaqin iaitu Dia mengampunkan 
perbuatan-perbuatan mereka yang paling buruk 
tanpa dihisab dan membalas dengan balasan yang 
lebih baik dari amalan yang dilakukan mereka. 

Itulah limpah kurnia Aliah kepada siapa yang 
dikehendaki-Nya. Itulah limpah kurnia yang dijanjikan 
Allah dan akan tetap dikotakannya, dan ia tetap 
menjadi realiti yang harus diyakini para Muttaqin dan 
para Muhsinin. 

(Kumpulan ayat-ayat 36-52) 

"Bukankah Allah itu memelihara hamba-Nya? Dan mereka 
menakut-nakutkan engkau dengan sembahan-sembahan 
mereka yang lain dari Allah. Dan barang siapa yang 
disesatkan Allah , maka tiada siapa lagi yang dapat memberi 
hidayat kepadanya (36). Dan barang siapa yang diberi 
hidayat oleh Allah, maka tiada siapa pun yang boleh 
menyesatkannya. Bukankah Allah itu Maha Perkasa dan 
Maha Berkuasa membalas (37). Dan jika engkau bertanya 
kepada mereka : Siapakah yang menciptakan langit dan 
bumi, nescaya mereka menjawab: Allah. Katakanlah: 
Terangkanlah (kepadaku) tentang tuhan-tuhan yang kamu 
sembah selain dari Allah itu, iaitu jika Allah hendak 
menimpakan bencana ke atasku, apakah mereka berkuasa 
menghapuskan bencana-Nya itu? Atau jika Allah hendak 
mengurniakan kepadaku sesuatu rahmat, apakah mereka 
berkuasa menahankan rahmat-Nya itu? Katakanlah: 
Cukuplah Allah menjadi Pelindungku, kepada-Nyalah 
berserah sekalian orang yang berserah (38). Katakanlah: 
Wahai kaumku i Bekerjalah mengikut cara kamu. 
Sesungguhnya aku juga akan terus bekerja (mengikut 
caraku). Dan kamu semua akan mengetahui (39). Siapa kelak 
yang akan mendapat 'azab yang menghinakannya dan akan 
ditimpa 'azab yang kekal (40). Sesungguhnya Kami telah 
turunkan kitab AI-Qur'an dengan membawa kebenaran 
untuk menjadi pedoman kepada manusia. Oleh itu barang 
siapa yang menerima hidayat, maka faedahnya terpulang 
kepada dirinya sendiri, dan barang siapa yang sesat, maka 
bahaya kesesatannya menimpa dirinya sendiri, dan engkau 
(wahai Muhammad) bukannya penguasa di atas mereka 
(41). Aliahlah yang mengambil roh-roh ketika matinya 
seseorang dan mengambil roh orang yang belum mati ketika 
di dalam tidurnya, lalu Dia menahankan roh orang yang 
telah ditetapkannya mati dan melepaskannya kembali roh 
yang lain sehingga kepada satu waktu yang telah 
ditentukan. Sesungguhnya kejadian itu merupakan bukti- 
bukti kekuasaan Allah kepada orang yang berfikir (42). 
( Tetapi mereka tidak berfikir) malah mereka mengambil 
pemberi-pemberi syafa'at yang lain dari Allah. Katakanlah: 
(Apakah kamu mengambil mereka) walaupun mereka tidak 
memiliki sesuatu apa pun dan tidak pula berakal (43). 
Katakanlah: Aliahlah sahaja yang memiliki seluruh urusan 
syafa'at. Dialah sahaja yang memiliki kerajaan langit dan 
bumi, kemudian kepada-Nya seluruh kamu dikembalikan 
(44). Dan apabila nama Allah sahaja yang disebutkan , maka 
jijiklah segala hati orang yang tidak percaya kepada hari 
Akhirat, tetapi apabila disebut tuhan-tuhan yang dari Allah 
mereka terus bergembira (45). Katakanlah: Wahai Tuhan 
yang menciptakan langit dan bumi dan mengetahui segala 
yang ghaib dan segala yang nyata I Engkaulah yang akan 
menghukumkan di antara hamba-hamba-Mu di dalam 
perkara-perkara yang dipertikaikan di antara mereka (46). 
Dan sekiranya orang-orang yang zalim (kafir) itu memiliki 
segala isi bumi dan memiliki sebanyak itu lagi bersamanya 
nescaya mereka akan menebuskan diri mereka dengannya 
daripada 'azab yang amat dahsyat pada hari Qiamat. Dan 
(ketika itu) ternampaklah kepada mereka sesuatu dari Allah 
yang tidak terfikir oleh mereka (47). Dan ternampaklah 
kepada mereka akibat-akibat yang buruk dari perbuatan- 
perbuatan yang telah dilakukan mereka. Dan mereka akan 

dikelilingi 'azab keseksaan yang telah dipersenda-sendakan 
mereka (48). Apabila seseorang manusia disentuh bala 
bencana ia terus berdo'a kepada Kami ; kemudian apabila 
Kami kurniakannya sesuatu ni'mat dia berkata: 
Sesungguhnya aku diberikan ni'mat itu kerana ilmu 
pengetahuanku. Bahkan sebenarnya ni'mat itu suatu ujian, 
tetapi kebanyakan mereka tidak mengetahui (49). 

Sesunguhnya (perkataan ini) telah pun diucapkan oleh 
orang-orang yang sebelum mereka , maka segala apa yang 
diusahakan mereka tidak berguna untuk menyelamatkan 
mereka (51). Lalu mereka ditimpa akibat buruk dari 
perbuatan-perbuatan yang dilakukan mereka. Dan orang- 
orang yang zalim dari mereka juga akan ditimpa akibat 
buruk dari perbuatan-perbuatan yang dilakukan mereka dan 
mereka tidak mampu melemahkan Allah (52). Tidakkah 
mereka mengetahui bahawa Allah meluaskan rezeki kepada 
siapa yang dikehendaki-Nya dan juga menyempitkannya. 
Sesungguhnya dalam penentuan rezeki itu terdapat bukti- 
bukti kekuasaan Allah kepada golongan orang-orang yang 
beriman. "(53) 

(Latar belakang dan pokok pembicaraan) 




"Sesungguhnya ni'mat itu dikurniakan kepadaku kerana ilmu 
pengetahuanku "(49) 


iaitu kata-kata yang pernah diucapkan oleh orang- 
orang Musyrikin sebelum mereka, ialu Allah Yang 
Maha Kuasa menimpakan 'azab keseksaan ke atas 
mereka dan mereka tidak dapat lagi melepaskan diri. 
Di samping itu ia menerangkan pula tentang luas 
sempit rezeki sebagai satu undang-undang dari 
undang-undang Allah yang berjalan mengikut hikmat 
dan perencanaan Allah, kerana Dialah sahaja yang 
berkuasa meluas dan menyempitkan rezeki itu: 



"Sesungguhnya di dalam penjelasan hu terdapat bukti-bukti 
kekuasaan Allah kepada golongan orang-orang yang 
beriman. "(52) 


Bahagian ini merupakan bahagian yang paling luas 
dari surah ini. la membicarakan hakikat tauhid dari 
berbagai-bagai sudut dengan berbagai-bagai 
sentuhan. Mula-mula ia menggambarkan hati seorang 
Mu'min dan sikapnya terhadap kuasa-kuasa yang 
wujud di bumi, juga pergantungannya yang mutlak 
kepada kuasa Allah Yang Tunggal tanpa 
menghiraukan kuasa-kuasa kerdil yang lain. Oleh 
kerana itu dia berlepas tangan dari segala kuasa- 
kuasa palsu dan menyerahkan urusannya dan urusan 
penentang-penentangnya kepada Allah pada hari 
Qiamat dan meneruskan perjalanannya dengan 
langkah-langkah yang tetap dan yakin kepada 
kesudahannya yang baik. 

Setelah itu diterangkan pula tugas Rasulullah s.a.w., 
iaitu beliau bukannya penguasa yang dapat 
menguasai manusia dalam urusan hidayat dan 
kesesatan mereka, malah yang menguasai mereka 
ialah Allah dalam segala keadaan mereka. Tiada siapa 
yang boleh memberi syafa'at kepada mereka, kerana 
seluruh kuasa memberi syafa'at dimiliki Allah 
sebagaimana ia memiliki kerajaan langit dan bumi. 
Dan semua makhluk pulang kepada-Nya. 

Kemudian ia menceritakan keadaan kaum Musyrikin 
yang merasa bosan apabila disebut 'aqidah tauhid 
dan merasa senang apabila disebut kepercayaan 
syirik. Setelah itu ia iringi dengan menyeru Rasulullah 
s.a.w. supaya mengisytiharkan 'aqidah tauhid yang 
tulen dan tinggalkan perkara kaum Musyrikin itu 
kepada Allah. Ia menggambarkan keadaan mereka 
pada hari Qiamat, di mana mereka bercita-cita 
hendak menebuskan diri mereka dari 'azab Allah 
dengan segala isi bumi serta sebanyak itu lagi. Mereka 
ketika itu telah nampak berbagai-bagai 'azab Allah 
yang ngeri. 

Kaum Musyrikin itu berdo'a kepada Allah Yang 
Tunggal apabila ditimpa bala bencana, tetapi apabila 
Allah mengurniakan kepadanya sesuatu ni'mat, 
mereka membuat berbagai-bagai dakwaan.' Mereka 
berkata: 


(Pentafsiran ayat-ayat 36 - 40) 

"Bukankah Aliah itu memelihara hamba-Nya? Dan mereka 
menakut-nakutkan engkau dengan sembahan-sembahan 
mereka yang lain dari Allah. Dan barang siapa yang 
disesatkan Allah, maka tiada siapa lagi yang dapat memberi 
hidayat kepadanya (36). Dan barang siapa yang diberi 
hidayat oleh Allah, maka tiada siapa pun yang boleh 
menyesatkannya. Bukankah Allah itu Maha Perkasa dan 
Maha Berkuasa membalas (37). Dan jika engkau bertanya 

kepada mereka: Siapakah yang menciptakan langit dan 
bumi, nescaya mereka menjawab: Aliah. Katakanlah: 
Terangkanlah (kepadaku) tentang tuhan-tuhan yang kamu 
sembah selain dari Allah itu, iaitu jika Allah hendak 
menimpakan bencana ke atasku apakah mereka berkuasa 
menghapuskan bencana-Nya itu? Atau jika Allah hendak 
mengurniakan kepadaku sesuatu rahmat apakah mereka 
berkuasa menahankan rahmat-Nya itu? Katakanlah: 
Cukuplah Allah menjadi pelindungku, kepada-Nyalah 
berserah sekalian orang yang berserah (38). Katakanlah: 
Wahai kaumku! Bekerjalah mengikut cara kamu. 
Sesungguhnya aku juga akan terus bekerja (mengikut 
caraku). Dan kamu semua akan mengetahui (39). Siapa kelak 
yang akan mendapat 'azab yang menghinakannya dan akan 
ditimpa 'azab yang kekal. "(40) 

Logik Keimanan Yang Lurus 

Empat ayat ini menggambarkan logik keimanan 
yang tulen. Dengan ungkapan yang mudah, kuat, 
terang dan mendalam seperti yang tersemat di hati 
Rasulullah s.a.w. dan sebagaimana yang sewajarnya 
tersemat di dalam hati setiap Mu'min dan setiap 
penda'wah. Hanya risalah dan da'wah Allah sahaja 
yang wajar menjadi undang-undang perlembagaan 
hidup yang mencukupi mereka dan menjadi pedoman 
menuju ke jalan yang lurus, tetap dan menyampaikan 
kepada Allah. 

Menurut riwayat yang menerangkan sebab 
nuzulnya ayat-ayat ini ialah kaum Musyrikin Quraysy 
telah menakut-nakutkan Rasulullah s.a.w. dengan 
kemurkaan tuhan-tuhan mereka kerana beliau telah 
menyifatkan tuhan-tuhan itu dengan sifat-sifat yang 
hina. Mereka mengancam beliau jika beliau tidak 
diam dari terus mengecam tuhan-tuhan mereka, 
beliau akan ditimpa bala bencana. 

Tetapi tujuan ayat ini lebih luas dan lebih umum 
lagi. Dia menggambarkan hakikat perjuangan di 
antara penda'wah kepada agama yang benar dengan 
seluruh kuasa-kuasa dan kekuatan-kekuatan 
penentang da'wah yang wujud di bumi ini. Begitu 
juga ia menggambarkan kepercayaan, keyakinan dan 
ketenteraman di dalam hati orang yang beriman 
setelah menimbangkan kuasa-kuasa penentang itu 
dengan neraca pertimbangannya yang sebenar. 

) ' ^ * 

jD L3 

"Bukankah Allah itu memelihara hamba-Nya?"(36) 

Ya, benar! Jika begitu siapakah dan apakah lagi 
yang dapat menakutkan beliau jika Allah berada di 
sampingnya dan jika beliau berdiri di maqam 
'Ubudiyah dan menunaikan kewajipan di maqam 
'Ubudiyah itu? Siapakah yang meragui kekuasaan 
Allah untuk memelihara hamba-hamba-Nya 
sedangkan Dia Maha Perkasa dan menguasai seluruh 
hamba-hamba-Nya? 

s* 



"Dan mereka menakut-nakutkan engkau dengan sembahan- 
sembahan mereka yang lain dari Allah. "(36) 



Bagaimana beliau mungkin takut? Sembahan- 
sembahan mereka yang lain dari Allah itu tidak dapat 
menakutkan orang-orang Mu'min yang dipeliharakan 
Allah. Tidakkah segala apa yang ada di muka bumi ini 
bukan Allah? 

Ini adalah satu persoalan yang amat lurus, mudah 
dan terang, tidak memerlukan kepada perdebatan 
dan pemerahan minda, iaitu persoalan Allah dan 
mereka yang bukan Allah. Jika begini persoalannya, 
maka di sana tidak ada sebarang keraguan dan 
kesamaran lagi. 

Iradat Allah tetap lulus. Dialah yang menetapkan 
keputusan-Nya terhadap hamba-hamba-Nya iaitu 
pada anggota tubuh badan mereka, pada harakat hati 
dan perasaan mereka. 



"Dan barang siapa yang disesatkan Allah, maka tiada siapa 
lagi yang dapat memberi hidayat kepadanya. "(36) 

Allah mengetahui siapa yang wajar menerima 
kesesatan lalu Dia membiarkannya, sesat, dan 
mengetahui siapa yang wajar menerima hidayat lalu 
Dia memberi hidayat kepadanya. Dan segala apa yang 
dikehendaki-Nya tiada siapa yang boleh 
menukarkannya. 

(f|) 

"Bukankah Allah itu Maha Perkasa dan Maha Berkuasa 
membalas. "(37) 

Ya, benar! Allah itu Maha Perkasa dan Maha Kuat. 
Dia berkuasa memberi balasan yang wajar kepada 
setiap orang. Oleh itu bagaimana orang yang 
menunaikan kewajipan 'Ubudiyahnya kepada Allah 
yang memeliharanya itu boleh takut kepada 
seseorang atau sesuatu yang lain? 

Kemudian Al-Qur'an menjelaskan hakikat ini 
dengan satu gambaran yang lain yang diambil dari 
logik diri mereka sendiri dan dari realiti pengakuan 
fitrah mereka terhadap Allah: 



"Dan jika engkau bertanya kepada mereka: Siapakah yang- 
menciptakan langit dan bumi nescaya mereka menjawab: 
Allah. Katakanlah: Terangkanlah (kepadaku) tentang tuhan- 
tuhan yang kamu sembah selain dari Allah itu, iaitu jika Allah 
hendak menimpakan bencana ke atasku, apakah mereka 
berkuasa menghapuskan bencana-Nya itu? Atau jika Allah 

hendak mengurniakan kepadaku sesuatu rahmat, apakah 
mereka berkuasa menahankan rahmat~Nya itu? Katakanlah: 
Cukuplah Allah menjadi Pelindungku, kepada-Nyalah 
berserah sekalian orang yang berserah."(38) 

Maksudnya, mereka telah mengakui , apabila 
ditanya - bahawa Allah itulah Pencipta langit dan 
bumi. Fitrah manusia tidak mampu mengatakan selain 
dari pengakuan ini, dan akal manusia juga tidak 
mampu memberi sebab musabab terjadinya langit 
dan bumi melainkan dengan alasan wujudnya iradat 
Allah Yang Maha Tinggi. Al-Qur'an dapat 
menghujjahkan mereka dan bijak pandai mereka 
dengan hakikat semulajadi yang amat jelas ini, iaitu 
jika Allah itu Pencipta langit dan bumi, maka adakah 
sesiapa atau sesuatu di langit dan bumi ini yang 
berkuasa menghapuskan baia bencana yang 
dikehendaki Allah untuk menimpakannya ke atas 
mana-mana hamba-Nya? Atau adakah sesiapa atau 
sesuatu di langit dan di bumi ini yang berkuasa 
menahan sesuatu rahmat yang dikehendaki Allah 
untuk diberikannya kepada mana-mana hamba-Nya? 

Jawapan secara tegas ialah tidak. Jika ini telah jelas, 
maka apakah lagi yang ditakuti penda'wah kepada 
Allah? Apakah lagi yang dibimbang dan diharap- 
harapkan mereka? Bukankah tiada siapa pun yang 
berkuasa menghapuskan bala bencana Allah darinya? 
Dan bukankah tiada siapa pun yang berkuasa 
menahan rahmat Allah darinya? Apakah lagi yang 
mencemas atau menakutkannya atau 
menghalangkannya dari mengikuti jalan-Nya? 

Apabila hakikat ini tertanam di dalam hati orang 
yang beriman, maka tercapailah penyelesaian baginya 
terputuslah segala perdebatan, hilanglah ketakutan 
dan terputuslah harapan melainkan hanya kepada 
Allah S.W.T. sahaja: 



"Katakanlah: Cukuplah Allah menjadi Pelindungku, kepada- 
Nyalah berserah sekalian orang yang berserah. "(38) 


Hakikat ini menimbulkan rasa ketenteraman, 
kepercayaan dan keyakinan iaitu ketenangan yang 
tidak merasa takut, kepercayaan yang tidak merasa 
gelisah dan keyakinan yang tidak bergoncang dalam 
perjalanan menuju ke penghabisan jalan: 




"Katakanlah: Wahai kaumku i Bekerjalah mengikut cara 
kamu. Sesungguhnya aku juga akan terus bekerja (mengikut 
caraku). Dan kamu semua akan mengetahui (39). Siapa kelak 
yang akan mendapat ' azab yang menghinanya dan akan 
ditimpa 'azab yang kekal. "(40) 


Yakni wahai kaumku! Bekerjalah mengikut cara 
kamu dan aku pun akan terus berjalan mengikut 
caraku. Aku tidak akan menyeleweng, tidak akan 
takut dan bimbang, dan kamu akan mengetahui 
siapakah yang akan ditimpa 'azab yang hina di dunia 
dan 'azab yang kekal di Akhirat 

Persoalan tauhid telah selesai selepas dibentangkan 
hakikat yang lurus yang diakui fitrah manusia dan 
alam al-wujud iaitu Allah itulah Pencipta dan 
Penguasa langit dan bumi. Dialah tuanpunya da'wah 
yang dibawa para rasul dan didokong para 
penda'wah. Siapakah di langit dan di bumi yang 
memiliki sesuatu untuk para rasul-Nya atau para 
penda'wah-Nya? Siapakah yang berkuasa menolak 
bala bencana dari mereka atau menahan rahmat dari 
mereka? Jika tidak, maka apakah yang ditakuti 
mereka dan apakah yang diharapkan mereka dari 
yang lain dari Allah? 

Sesungguhnya persoalan tauhid telah jelas dan jalan 
tauhid juga telah nyata. Di sana tidak ada ruang lagi 
untuk berdebat dan berbahas. 

****** 


(Pentafsiran ayat-ayat 41 - 44] 

Itulah hakikat kedudukan di antara para rasul Allah 
dengan segala kuasa-kuasa di bumi yang menentang 
mereka. Apakah pula hakikat tugas rasul-rasul dan 
bagaimana sikap mereka terhadap para pendusta? 


Kedudukan Para Rasul Dengan 
Pen entang-p en entangnya 

Sesungguhnya Kami telah turunkan kitab Al-Qur'an dengan 
membawa kebenaran untuk menjadi pedoman kepada 
manusia. Oleh itu barang siapa yang menerima hidayat ; 
maka faedahnya terpulang kepada dirinya sendiri dan 
barang siapa yang sesat maka bahaya kesesatannya 
menimpa dirinya sendiri dan engkau (wahai Muhammad) 
bukannya penguasa di atas mereka (41). Aliahlah yang 
mengambil roh-roh ketika matinya seseorang dan 
mengambil roh orang yang belum mati ketika di dalam 
tidurnya, lalu Dia menahankan roh orang yang telah 
ditetapkannya mati dan melepaskannya kembali roh yang 
lain sehingga kepada satu waktu yang telah ditentukan. 
Sesungguhnya kejadian itu merupakan bukti-bukti 
kekuasaan Allah kepada orang yang berfikir (42). (Tetapi 
mereka tidak berfikir) malah mereka mengambil pemberi- 
pemberi syafa'at yang lain dari Allah. Katakanlah: (Apakah 
kamu mengambil mereka) walaupun mereka tidak memiliki 
sesuatu apa pun dan tidak pula berakal (43). Katakanlah: 
Aliahlah sahaja yang memiliki seluruh urusan syafa'at Dialah 
sahaja yang memiliki kerajaan langit dan bumi kemudian 
kepada-Nya seluruh kamu dikembalikan. "(44) 




M . Sesungguhnya Kami telah turunkan kitab Al-Qur'an dengan 
membawa kebenaran untuk menjadi pedoman kepada 
manusia. "(41) 


Kebenaran pada tabi'atnya, kebenaran .yang wujud 
pada sistemnya dan pada syari'atnya. Kebenaran yang 
menjadi landasan tegaknya langit dan bumi, di 
samping menjadi titik pertemuan yang serasi di antara 
undang-undang hidup manusia dengan undang- 
undang alam buana seluruhnya. Kebenaran ini 
diturunkan untuk faedah manusia supaya mereka 
berpandu dengannya, hidup dengannya dan berdiri 
teguh di atasnya. Engkau (wahai Muhammad) hanya 
penyampai sahaja dan mereka bebas untuk memilih 
apa sahaja yang disukai mereka sama ada memilih 
hidayat atau kesesatan, ni'mat atau 'azab dan engkau 
bukannya dapat menguasai mereka dan bukannya 
bertanggungjawab terhadap tindak-tanduk mereka: 

c3 

m Oleh itu barang siapa yang menerima hidayat, maka 
faedahnya terpulang kepada dirinya sendiri dan barang siapa 
yang sesat, maka bahaya kesesatannya menimpa dirinya 
sendiri dan engkau (wahai Muhammad) bukannya penguasa 
di atas mereka. "(4 1) 


Yang menjadi Penguasa di atas mereka hanya Allah. 
Mereka, sentiasa berada di dalam genggaman qudrat 
Allah sama ada di waktu mereka jaga atau tidur dan 
di dalam segala keadaan mereka. Allah berkuasa 
bertindak terhadap mereka mengikut apa sahaja yang 
dikehendaki-Nya: 


Roh Berada Dalam Genggaman Allah 



"Aliahlah yang mengambil roh-roh ketika matinya seseorang 
dan mengambil roh orang yang belum mati ketika di dalam 
tidurnya, lalu Dia menahankan roh orang yang telah 
ditetapkan mati dan melepaskan kembali roh yang lain 
sehingga kepada satu waktu yang telah ditentukan. "(42) 

Aliahlah yang menamatkan ajal bagi orang-orang 
yang mati dan bagi orang-orang yang sedang tidur 
walaupun belum mati, kerana di dalam tidur rohnya 
diambil Allah untuk beberapa waktu. Roh-roh yang 
sudah sampai ajalnya akan ditahan terus oleh Allah 
dan dia tidak lagi akan jaga, sedangkan roh-roh yang 
belum sampai ajalnya akan dilepaskan kembali dan 
dia akan jaga semula sehingga sampai kepada 
masanya yang tertentu. Tegasnya roh-roh manusia itu 
sentiasa berada . dalam genggaman qudrat Allah 
semasa mereka jaga dan semasa mereka tidur. 



"Sesungguhnya kejadian itu merupakan bukti-bukti 
kekuasaan Allah kepada orang yang berfikir."(42) 


Demikianlah manusia itu sentiasa berada dalam 
genggaman qudrat Allah. Dialah yang menguasai 
mereka dan bukannya Rasul yang menguasai mereka. 
Jika mereka menerima hidayat, maka faedahnya akan 
kembali kepada diri mereka dan jika mereka memilih 
kesesatan, maka kecelakaannya akan menimpa 
mereka. Seluruh mereka akan dihisab belaka dan 
tidak akan ditinggalkan sia-sia. Ke manakah harapan 
mereka untuk melepaskan diri? 


Urusan Syafa'at Di Tangan Allah 



"(Tetapi mereka tidak berfikir) malah mereka mengambil 
pemberi-pemberi syafa'at yang lain dari Allah. Katakanlah: 
(Apakah kamu mengambil mereka) walaupun mereka tidak 
memiliki sesuatu apa pun dan tidak pula berakal (43). 
Katakanlah: Aliahlah sahaja yang memiliki seluruh urusan 
syafa'at. Dialah sahaja yang memiliki kerajaan langit dan 
bumi kemudian kepada-Nya seluruh kamu 
dikembalikan. "(44) 

Pertanyaan ini merupakan pertanyaan ejekan 
terhadap orang-orang yang mendakwa menyembah 
patung-patung malaikat dengan tujuan untuk 
mendekatkan mereka kepada Allah: 

"Walaupun mereka tidak memiliki suatu apapun dan tidak 
pula berakal. "(43) 

Kemudian diiringi dengan satu kenyataan yang 
tegas bahawa segala urusan syafa'at itu hanya dimiliki 
Aliah. Dialah yang berkuasa memberi keizinan syafa'at 
kepada siapa yang dikehendaki-Nya dan menerusi 
siapa yang disukai-Nya. Apakah perbuatan mereka 
yang mempersekutui Allah dengan berbagai-bagai 
sekutu itu boleh melayakkan mereka untuk mendapat 
syafa'at? 

tj&J 

"Dialah sahaja yang memiliki kerajaan langit dan bumi. "(44) 

Di sana tiada suatu makhluk pun yang tedepas dari 
iradat-Nya di dalam kerajaan langit dan bumi ini. 



"Kemudian kepada-Nya seluruh kamu di-kembalikan."(44) 

Yakni tiada jalan lari untuk mengelakkan diri dari 
kembali kepada Allah Yang Tunggal di penghabisan 
perjalanan hidup. 

****** 

(Pentafsiran ayat-ayat 45 - 46) 

Dalam keadaan ini, di mana hanya Allah sahaja 
yang memilik dan berkuasa, maka Al-Qur'an 
menceritakan pula bagaimana kaum Musyrikin benci 
kepada 'aqidah tauhid dan gemar kepada 'aqidah 
syirik, iaitu 'aqidah yang disangkalkan oleh seluruh 
makhluk di sekeliling mereka: 



"Dan apabila nama Allah sahaja yang disebutkan , maka 
jijiklah segala hati orang yang tidak percaya kepada hari 
Akhirat tetapi apabila disebut tuhan-tuhan yang lain dari 
Allah mereka terus bergembira." (45) 

Kaum Musyrikin Bencikan { Aqidah Tauhid 

Walaupun ayat ini menceritakan satu kejadian yang 
benar-benar berlaku di masa Rasulullah s.a.w., di 
mana kaum Musyrikin bergembira apabila disebutkan 
tuhan-tuhan mereka dan merasa bosan dan benci 
apabila disebutkan nama Allah Yang Tunggal, namun 
sebenarnya ayat ini menggambarkan satu sikap jiwa 
manusia yang berulang-ulang di dalam berbagai- 
bagai masyarakat dan zaman. Di sana ada orang- 
orang yang merasa bosan dan benci apabila mereka 
diseru kepada menyembah Allah sebagai Tuhan Yang 
Tunggal, diseru kepada berpegang dengan syari'at 
Allah Yang Tunggal sebagai undang-undang 
masyarakat dan diseru kepada sistem hidup ciptaan 


Allah Yang Tunggal sebagai peraturan hidup manusia, 
tetapi apabila disebutkan sistem hidup, peraturan- 
peraturan dan undang-undang ciptaan manusia di 
bumi mereka bergembira, sukacita dan mengalu- 
ngalukan percakapan itu serta melapangkan dada 
mereka untuk berbincang. Orang-orang inilah yang 
digambarkan sebagai contoh di dalam ayat ini, dan 
orang-orang yang seperti ini adalah wujud di setiap 
zaman dan tempat. Mereka mempunyai fitrah yang 
rosak dan tabi'at yang menyeleweng, merekalah 
orang-orang yang sesat dan penyesat-penyesat dalam 
berbagai masyarakat dan zaman, berbagai-bagai 
bangsa dan kaum. 

Sebagai jawapan kepada kerosakan fitrah, 
penyelewengan dan kesesatan ini, Allah telah 
mengajar Rasulullah s.a.w. jawapan untuk 
menghadapi keadaan yang seperti ini: 



"Katakanlah: Wahai Tuhan yang menciptakan langit dan 
bumi dan mengetahui segala yang ghaib dan segala yang 
nyata! Engkaulah yang akan menghukumkan di antara 
hamba-hamba-Mu di dalam perkara-perkara yang 
dipertikaikan di antara mereka."(46) 

Itulah do'a fitrah yang melihat langit dan bumi dan 
tidak dapat mencari penciptanya selain dari Allah 
yang telah diakui sebagai Pencipta langit dan bumi 
dan menyifatkan-Nya dengan sifat yang layak dengan 
Pencipta langit dan bumi iaitu sifat: 

"Mengetahui segala yang ghaib dan segala yang nyata. "(46) 


Yakni mengetahui segala sesuatu yang tidak dapat 
dilihat dan segala sesuatu yang dapat dilihat, 
mengetahui segala yang batin dan segala yang zahir. 



"Engkaulah yang akan menghukumkan di antara hamba- 
hamba-Mu di dalam perkara-perkara yang dipertikaikan di 
antara mereka. "(46) 


Yakni Dialah sahaja yang akan menghukum pada 
hari seluruh manusia dikembalikan kepada-Nya dan 
mereka tetap akan kembali kepada-Nya. 

****** 

(Pentafsiran ayat-ayat 47 - 48) 

Selepas mengajar jawapan itu, Al-Qur'an 
menayangkan pemandangan keadaan mereka yang 
sedang mengalami ketakutan pada hari mereka 
pulang kepada Allah untuk menghadapi pengadilan: 

"Dan sekiranya orang-orang yang zalim (kafir) itu memiliki 
segala isi bumi dan memiliki sebanyak itu lagi bersamanya 
nescaya mereka akan menebuskan diri mereka dengannya 
daripada 'azab yang amat dahsyat pada hari Qiamat. Dan (di 
ketika itu) ternampaklah kepada mereka sesuatu dari Allah 
yang tidak terfikir oleh mereka (47). Dan ternampaklah 
kepada mereka akibat-akibat yang buruk dari perbuatan- 
perbuatan yang telah dilakukan mereka. Dan mereka akan 
dikelilingi 'azab keseksaan yang telah dipersenda-sendakan 
mereka. "(48) 

Itulah satu pemandangan yang amat ngeri yang 
diselindungkan di celah-celah pengungkapan yang 
mencemaskan, iaitu jika orang-orang yang melakukan 
kezaliman yang besar dengan mempersekutukan 
Allah itu memiliki segala isi bumi dari harta benda 
yang disayangi mereka dan yang menyebabkan 
mereka menjauhi Islam kerana berbangga dengan 
kekayaan dan memiliki sebanyak itu lagi, nescaya 
mereka akan berikan semua harta itu untuk 
menebuskan diri mereka dari 'azab keseksaan yang 
dilihat mereka pada hari Qiamat itu. 

Dan di sana ada lagi satu pemandangan yang amat 
ngeri yang diselindungkan di sebalik ungkapan yang 
mencemaskan iaitu: 



"Dan ternampaklah kepada mereka sesuatu dari Allah yang 
tidak terfikir oleh mereka. "(47) 


Yakni sesuatu yang tidak diterangkan Allah kepada 
mereka dan tidak diduga oleh mereka, tetapi ia 
merupakan sesuatu yang amat mengerikan yang tidak 
dicerita dan ditentukan Allah: 



"Dan ternampaklah kepada mereka akibat-akibat yang buruk 
dari perbuatan-perbuatan yang telah dilakukan mereka. Dan 
mereka akan di kelilingi 'azab keseksaan yang telah 
dipersenda-sendakan mereka. "(48) 


Yakni hal-hal yang seperti ini menambahkan lagi 
keburukan keadaan mereka apabila ternampak jelas 
kepada mereka- akibat-akibat buruk dari perbuatan- 
perbuatan mereka dan apabila mereka dikelilingi 
‘azab seksa yang telah diejek-ejekkan mereka di 
dunia. 


****** 


(Pentafsiran ayat-ayat'49 - 52) 

Setelah menayangkan pemandangan ini untuk 
menerangkan keadaan mereka pada hari Qiamat 
kelak, di mana mereka kembali kepada Allah yang 
dipersekutukan mereka dan yang dijijikkan mereka 
apabila disebut namanya sahaja dan bergembira 
apabila disebut nama tuhan-tuhan mereka yang 
palsu, Al-Qur‘an kembali menggambarkan keadaan 
mereka yang aneh. Mereka tidak percaya kepada 
'aqidah Wahdaniyah, tetapi apabila mereka ditimpa 
kesusahan mereka hanya berdo'a kepada Allah 
dengan penuh khusyu', dan apabila Allah 
mengurniakan ni f mat kesenangan mereka terus 
berlagak angkuh dan ingkarkan Allah. 



"Apabila seseorang manusia disentuh bala bencana ia terus 
berdo'a kepada Kami l kemudian apabila Kami kurniakannya 
sesuatu ni'mat dari Kami dia berkata: Sesungguhnya aku 
diberikan ni'mat itu kerana ilmu pengetahuanku. Bahkan 
sebenarnya ni'mat itu suatu ujian , tetapi kebanyakan mereka 
tidak mengetahui. "(49) 


Ayat ini menggambarkan contoh manusia yang 
berulang-ulang, selama fitrahnya tidak mendapat 
hidayat ke jalan yang benar, kembali kepada 
Tuhannya Yang Tunggal dan mengenali jalan menuju 
ke arab-Nya. Justeru itu dia tidak sesat dari jalan Allah 
sama ada di waktu kesenangan dan kesusahan. 

Kesusahan itu menggugurkan timbunan-timbunan 
hawa nafsu terhadap fitrah manusia yang suci. Ia 
membuat fitrah itu bersih dari faktor-faktor bikinan 
manusia yang melindungkannya dari kebenaran yang 
ada padanya dan kebenaran yang ada pada hati 
seluruh makhluk yang wujud. Ketika itulah ia melihat 
Allah, mengenal dan bertawajjuh kepada-Nya. Tetapi 
apabila kesusahan itu hilang dan datang kesenangan, 
dia terus lupakan do‘a yang diucapkannya ketika 
ditimpa kesusahan, dan fitrahnya terus menyeleweng 
kerana dipengaruhi hawa nafsunya. Dia berkata 
megah tentang ni'mat, rezeki dan kelebihan yang 
diperolehinya: 


ni'mat itu kerana ilmu 

pengetahuanku. "(49) 

Kata-kata ini pernah diucapkan oleh Qarun, bahkan 
diucapkan oleh setiap orang yang tertipu dengan ilmu 
pengetahuannya atau tertipu dengan kepadaiannya 
yang didakwakannya sebagai sebab yang 
membolehkannya mendapat harta kekayaan dan 


"Sesungguhnya aku diberi 

kekuasaan. Dia lupakan Allah selaku sumber ni'mat, 
selaku pengurnia ilmu pengetahuan dan kepandaian, 
selaku pencetus sebab musabab dan selaku 
pembahagi rezeki. 



"Bahkan sebenarnya ni'mat itu suatu ujian , tetapi 
kebanyakan mereka tidak mengetahui. "(49) 


Ni'mat itu merupakan ujian dan dugaan untuk 
diketahui sama ada seseorang itu bersyukur atau 
kufur, sama ada seseorang itu berkelakuan baik 
dengan sebab ni'mat itu atau berkelakuan buruk, dan 
sama ada seseorang itu mengenal jalan hidayat atau 
cenderung ke arah kesesatan. Sebagai satu rahmat 
kepada manusia, Al-Qur'an mendedahkan rahsia ini 
kepada mereka, mengingatkan mereka dari bahaya 
dan menyedarkan mereka tentang ujian Allah. Oleh 
itu mereka tidak boleh berdalih lagi selepas mendapat 
penerangan yang jelas ini. 

Kemudian Al-Qur'an menyentuh hati mereka 
dengan menayangkan kisah kebinasaan orang-orang 
yang terdahulu dari mereka kerana mengucapkan 
kata-kata yang sesat ini: 



"Sesungguhnya aku diberikan ni'mat itu kerana ilmu 
pengetahuanku. "(49) 



"Sesungguhnya (perkataan ini) telah pun diucapkan oleh 
orang-orang yang sebelum mereka , maka segala apa yang 
diusahakan mereka tidak berguna untuk menyelamatkan 
mereka. "(50) 



"Lalu mereka ditimpa akibat buruk dari perbuatan-perbuatan 
yang dilakukan mereka. Dan orang-orang yang zalim dari 
mereka juga akan ditimpa akibat buruk dari perbuatan- 
perbuatan yang dilakukan mereka dan mereka tidak mampu 
melemahkan Allah. "(5 1) 


Itulah kata-kata sesat yang telah diucapkan oleh 
orang-orang yang terdahulu dari mereka dan 
akibatnya mereka ditimpa kebinasaan dan kecelakaan 
dan ketika itu segala ilmu pengetahuan, harta 
kekayaan dan kekuatan mereka tidak dapat 
menolong mereka sedikit pun. Mereka akan 
menerima kebinasaan dan kecelakaan yang telah 
menimpa orang-orang yang terdahulu dari mereka, 
kerana Sunnatullah itu tetap tidak berubah-ubah: 



^ S 


"Dan mereka tidak mampu melemahkan Allah. "(51) 


Yakni Allah tidak dapat dilemahkan oleh makhluk- 
makhluk-Nya yang kerdil. Segala ni'mat dan rezeki 
yang dikurniakan Allah kepada manusia, maka 
pengurniaan itu adalah mengikut kehendak iradat- 
Nya yang sesuai dengan hikmat dan perencanaan-Nya 
ketika menentukan luas dan sempit sesuatu rezeki 
yang dikurniakannya itu dengan tujuan untuk menguji 
hamba-Nya dan melaksanakan kehendak iradat-Nya. 






"Tidakkah mereka mengetahui bahawa Allah meluaskan 
rezeki kepada siapa yang dikehendaki-Nya dan juga 
menyempitkannya. Sesungguhnya dalam penentuan rezeki 
itu terdapat bukti-bukti kekuasaan Allah kepada golongan 
orang-orang yang beriman. "(52) 


Justeru itu mereka tidak menggunakan bukti-bukti 
kekuasaan Allah sebagai punca kekufuran dan 
kesesatan mereka. Kerana bukti-bukti itu 
dikemukakan untuk tujuan memberi hidayat dan 
keimanan. 


(Kumpulan ayat-ayat 53-61) 




JUZU' KE-24 


50 SURAH AZ-ZUMAR G3. 


289 



* Katakanlah kepada hamba~hamba~Ku yang telah bertindak 
melampaui batas terhadap diri mereka sendiri: Janganlah 
kamu berputus harapan dari rahmat Aliah. Sesungguhnya 
Allah bersedia mengampuni semua dosa. Sesungguhnya 
Dialah Yang Maha Pengampun dan Maha Pengasih (53). 
Dan kembalilah kepada Tuhan kamu dan serahlah diri kamu 
kepada-Nya sebelum 'azab menimpa kamu dan selepas itu 
kamu tidak akan ditolong lagi (54). Dan ikutilah (Al-pur'an) 
sebaik-baik (hidayat) yang diturunkan kepada kamu dari 
Tuhan kamu sebelum 'azab menimpa kamu secara 
mendadak, sedangkan kamu tidak sedar (55). Supaya jangan 
ada seseorang pun yang akan bersungut: Alangkah sesalnya 
aku terhadap perbuatanku yang telah mencuaikan 
kewajipan terhadap Allah dan sesungguhnya aku dahulunya 
dari orang-orang yang mempersenda-sendakan (ajaran 
Allah) (56). Atau supaya jangan ada yang berkata: Jika Allah 
telah memberi hidayat kepadaku tentulah aku termasuk 
dalam golongan para Muttaqin (57). Atau supaya jangan ada 
yang berkata ketika ia melihat 'azab: Alangkah 

beruntungnya jika aku dapat pulang semula ke dunia supaya 
aku termasuk dalam golongan para Muhsinin (58). 
Sebenarnya telah datang kepadamu ayat-ayat-Ku, lalu 
engkau dusta kannya dan berlagak angkuh dan masuk ke 
dalam golongan orang-orang yang kafir (59). Dan pada hari 
Qiamat kelak engkau akan melihat muka orang-orang yang 
mendustakan ajaran Allah itu hitam legam. Bukankah di 
dalam Neraka Jahannam tempat kediaman bagi orang-orang 
yang takbur? (60) Dan Allah akan menyelamatkan orang- 
orang yang bertaqwa kerana kejayaan mereka (mencapai 
keredhaan Allah), mereka tidak akan disentuhi 'azab dan 
tidak pula akan berdukacita. "(61) 


Setelah Allah menggambarkan keadaan ngeri yang 
dialami oleh orang-orang yang zalim pada hari 
Qiamat yang diterangkan dalam firman-Nya: 



"Dan sekiranya orang yang zalim (kafir) itu memiliki segala isi 
bumi dan memiliki sebanyak itu lagi bersamanya nescaya 
mereka akan menebuskan diri mereka dengannya daripada 
'azab yang amat dahsyat pada hari Qiamat. Dan (di waktu 
itu) ternampakiah kepada mereka sesuatu dari Allah yang 
tidak terfikir oleh mereka (47). Dan ternampakiah kepada 
mereka akibat-akibat yang buruk dari perbuatan-perbuatan 
yang telah dilakukan mereka. Dan mereka akan di kelilingi 
'azab keseksaan yang telah dipersenda-sendakan mereka 
itu" (48) 

Allah kembali pula membuka seluas-luasnya pintu 
untuk mendapat rahmat-Nya melalui taubat dan 
menggalakkan ahli-ahli maksiat supaya mencari 
rahmat dan keampunan-Nya walaupun sebanyak 
mana mereka melakukan maksiat-maksiat itu. Allah 
menyeru mereka supaya kembali kepada-Nya tanpa 
berputus asa. Di samping menyeru mereka supaya 
berusaha mendapatkan rahmat dan keampunan 
Allah, Al-Qur'an mengemukakan pula gambaran 
'azab yang menunggu mereka andainya mereka tidak 
kembali bertaubat kepada Allah, dan andainya 
mereka tidak merebut peluang yang terbuka ini 
sebelum terluput dan sebelum kehilangan waktunya. 

****** 

(Pentafsiran ayat-ayat 53-59) 


Jangan Putus Harapan Dari Mendapat Rahmat Allah 



"Katakanlah kepada hamba-hamba-Ku yang telah bertindak 
melampaui batas terhadap diri mereka sendiri. Janganlah 
kamu berputus harapan dari rahmat Allah. Sesungguhnya 
Allah bersedia mengampunkan semua dosa. Sesungguhnya 
Dialah Yang Maha Pengampun dan Maha Pengasih. "(53) 

Itulah rahmat Aliah yang dapat menampung semua 
maksiat walau bagaimana besar sekalipun. Itulah 
seruan Allah mengajak manusia kembali kepada-Nya, 
iaitu mengajak orang-orang yang melakukan maksiat 
yang melampaui batas, liar dan meredah begitu jauh 
di belantara kesesatan kepada harapan dan 
kepercayaan untuk mendapat keampunan dari Allah 
kerana Allah Maha Penyayang terhadap hamba- 
hamba-Nya dan mengetahui segala kelemahan 
mereka, juga mengetahui segala faktor-faktor yang 
mempengaruhi mereka dari dalam, jiwa mereka 
sendiri dan dari luar. Allah mengetahui bahawa 
syaitan menunggu manusia di setiap tempat untuk 
menyerang hendap ke atas mereka. Setiap jalan yang 
dilalui mereka dihalang syaitan, dan syaitan 
mengemblengkan angkatan tenteranya yang berkuda 
dan berjalan kaki untuk menyerang mereka. Syaitan 
bekerja keras dan bertungkus lumus melaksanakan 
kerja-kerja jahatnya, dan dia tahu bahawa kejadian 
manusia itu lemah dan bahawa mereka begitu cepat 

gugur apabila sahaja terlepas dari tangannya tali 
hubungannya dengan Allah. Tugas-tugas, 
kecenderungan-kecenderungan dan keinginan hawa 
nafsu yang ada di dalam jiwa mereka begitu cepat 
menyeleweng dan hilang imbangannya. Ini 
menyebabkan mereka terumbang-ambing di sana sini 
dan jatuh ke dalam maksiat, sedangkan mereka 
lemah untuk memelihara dan mengawal imbangan 
yang baik. 

Allah S.W.T, mengetahui semua kelemahan ini pada 
makhluk manusia, kerana itu dia menghulurkan 
pertolongan dan meluaskan rahmat kepada mereka. 
Dan dia tidak membinasakan manusia dengan sebab 
maksiat-maksiat mereka sehingga dia menyediakan 
segala wasilah (sarana) untuk memperbaiki kesalahan 
mereka dan membetulkan langkah mereka supaya 
berjalan di atas jalan yang lurus. Dan apabila mereka 
terjerumus di dalam maksiat dan melakukan dosa 
yang keterlaluan sehingga mereka mengira bahawa 
mereka telah diusir dari rahmat Allah dan nasib 
kesudahannya telah berakhir dan tidak dapat ke 
mana-mana lagi, maka di sa'at-sa'at putus asa inilah 
mereka mendengar seruan Ilahi yang lembut dan 
amat halus: 



" Katakanlah kepada hamba-hamba-Ku yang telah bertindak 
melampaui batas terhadap diri mereka sendiri. Janganlah 
kamu berputus harapan dari rahmat Allah. Sesungguhnya 
Allah bersedia mengampunkan semua dosa. Sesungguhnya 
Dialah Yang Maha Pengampun dan Maha Pengasih. "(53) 

Tiada yang memisahkan di antara orang-orang yang 
keterlaluan melakukan maksiat, terjerumus dalam 
dosa, lari dari keselamatan dan mengikut jalan yang 
sesat Tiada yang memisahkan di antara mereka dan 
rahmat Allah yang lembut dan bayangannya yang 
menyegarkan melainkan hanya bertaubat sahaja, iaitu 
kembali memasuki pintu taubat yang sentiasa 
terbuka, di mana tiada pengikut yang akan menahan 
mereka dan tidak perlu kepada meminta keizinan 
untuk memasukinya: 



"Dan kembalilah kepada Tuhan kamu dan serahlah diri kamu 
kepada-Nya sebelum 'azab menimpa kamu dan selepas itu 
kamu tidak akan ditolong lagi (54). Dan ikutilah (Al-pudan) 
sebaik-baik (hidayat) yang diturunkan kepada kamu dari 
Tuhan kamu sebelum 'azab menimpa kamu secara 
mendadak, sedangkan kamu tidak sedar."(55) 


Kembali kepada Allah menyerahkan diri kepada-Nya 
dan pulang semula kepada bayangan keta'atan dan 
penyerahan diri yang teduh, inilah sahaja langkah 
yang perlu untuk mendapat rahmat Allah. Di sana 
tidak ada upacara-upacara, tidak adat istiadat-istiadat, 
tidak ada halangan-halangan, tidak ada orang-orang 
tengah dan tidak ada tukang-tukang syafa'at! itulah 
hisab secara langsung di antara hamba dan Allah. Dan 
itulah hubungan secara langsung di antara makhluk 
dan Khaliq, justeru itu barang siapa dari orang-orang 
yang menyeleweng yang ingin kembali kepada Allah, 
maka silakan kembali dan barang siapa dari orang- 
orang sesat yang ingin kembali kepada Allah, maka 
silalah bertaubat, sesiapa dari penderhaka- 
penderhaka yang ingin menyerah diri kepada Allah, 
sila menyerah, silalah datang dan masuk, kerana pintu 
sedang terbuka dan bayangan yang teduh, lembut, 
selesa semuanya berada di sebalik pintu ini di mana 
tiada pengawal dan tiada pula pemeriksa I Sila 
kembali kepada Allah. Silalah bertaubat segera 
sebelum luput waktu: 







"Sebelum 'azab menimpa kamu dan selepas itu kamu tidak 
akan ditolong lagi. "(54) 


Di sini tidak ada penolong, silalah bertaubat segera, 
kerana waktu tidak terjamin, keputusan Qiamat 
mungkin telah diambil dan pintu-pintu taubat 
mungkin ditutup pada bila-bila masa malam dan 
siang. Silalah kembali kepada Allah dengan segera. 



"Dan ikutilah (Al-Oudan) sebaik-baik (hidayat) yang 
diturunkan kepada kamu dari Tuhan kamu sebelum 'azab 
menimpa kamu secara mendadak , sedangkan kamu tidak 
sedar. "(55) 


Silalah pulang! Sebelum kamu menyesal kerana 
terlepas peluang, kerana cuai menunaikan janji Allah: 



"Supaya jangan ada seseorang pun yang akan bersungut: 
Alangkah sesatnya aku terhadap perbuatanku yang telah 
mencuaikan kewajipan terhadap Allah dan sesungguhnya 
aku dahulunya dari orang-orang yang mempersenda- 
sendakan (ajaran Aliah). "(56) 

Atau jangan ada orang yang berkata Allah telah 
menetapkan kesesatan ke atasku dan andainya Dia 
menetapkan hidayat ke atasku tentulah aku 
mendapat hidayat dan bertagwa: 



‘Atau supaya jangan ada yang berkata: Jika Allah telah 
memberi hidayat kepadaku tentulah aku termasuk dalam 
golongan para Muttaqin."(57) 


ini satu dalihan yang tidak berasas kerana peluang 
sentiasa terbuka. Sarana-sarana hidayat sentiasa ada 
di hadapan mata dan pintu taubat masih terbuka luas. 





'b* 


"Atau supaya jangan ada yang berkata ketika ia melihat 
'azab: Alangkah beruntungnya jika aku dapat pulang semula 
ke dunia supaya aku termasuk dalam golongan para 
Muhsinin. "(58) 


Ini adalah satu angan-angan yang tidak mungkin 
tercapai, kerana apabila kehidupan dunia ini tamat, 
maka ia tidak akan berulang dan kembali lagi. Kini 
kamu sekalian masih berada di dalam negeri beramal 
dan berusaha, la merupakan peluang yang tunggal 
yang tidak berulang sesudah ia tamat dan kamu kelak 
akan ditanya dengan penuh penghinaan tentang 
peluang yang disia-siakan kamu itu: 



"Sebenarnya telah datang kepadamu ayat~ayat-Ku, lalu 
engkau dustakannya dan berlagak angkuh dan masuk ke 
dalam golongan orang-orang yang kafir. "(59) 


"Dan pada hari Qiamat kelak engkau akan melihat muka- 
muka orang-orang yang mendustakan ajaran Allah itu 
menjadi hitam legam. Bukankah di dalam Neraka Jahannam 
terdapat tempat kediaman bagi orang-orang yang takbur? 
(60) Dan Allah akan menyelamatkan orang-orang yang 
bertaqwa kerana kejayaan mereka (mencapai keredhaan 
Allah), mereka tidak akan disentuhi 'azab dan tidak pula 
akan berdukacita. "(61) 

Inilah kesudahan yang akhir. Satu golongan 
berwajah hitam legam kerana kecewa, hina, duka 
nestapa dan kerana diselar api Neraka. Itulah 
golongan manusia yang angkuh di bumi ini. Mereka 
diseru kepada Allah dan seruan itu masih terus 
dihadapkan kepada mereka walaupun sesudah 
mereka terlalu banyak membuat maksiat, tetapi 
mereka tidak sudi menyambut seruan yang membawa 
kepada keselamatan itu, oleh kerana itu pada hari 
(Qiamat) ini mereka berada dalam keadaan yang hina. 
Wajah-wajah mereka menjadi hitam legam. 
Sementara satu golongan lagi selamat sejahtera tidak 
disentuhi 'azab dan tidak pula mengalami duka 
nestapa, itulah golongan para Muttaqin. Semasa di 
dunia mereka takut kepada hari Akhirat dan 
mengharapkan rahmat Allah. Oleh kerana itu pada 
hari Qiamat ini mereka memperolehi keselamatan, 
kejayaan, keamanan dan kesejahteraan. 



"Mereka tidak akan disentuhi 'azab dan tidak pula akan 
berdukacita."(61) 

Selepas penerangan yang jelas ini siapa suka dia 
boleh menyambut seruan yang menyeru mereka 
kepada rahmat yang lembut dan teduh di sebalik 
pintu taubat yang terbuka itu, dan siapa suka dia 
boleh hidup terus dalam keterlaluan dan kesesatan ini 
sehingga mereka ditimpa 'azab yang mendadak dan 
tidak disedari mereka. 


•k -k -k * -k -k 

(Pentafsiran ayat-ayat 60-61) 
Muka-muka Yang Hitam Legam Di Hari Qiamat 

Setelah membawa hati dan perasaan manusia ke 
pekarangan alam Akhirat, maka AI-Qur'an terus 
menayangkan pemandangan golongan pendusta dan 
golongan para Muttaqin dalam situasi yang amat 
hebat itu: 



(Kumpulan ayat-ayat 62-75) 

L?> Vj^A 


"Allah Pencipta segala sesuatu dan Dialah yang menguasai 
segala sesuatu (62). Dia memiliki anak kunci perbendaharaan 
langit dan bumi. Dan orang-orang yang ingkarkan ayat-ayat 
Allah merekalah orang-orang yang rugi (63). Katakanlah: 
Apakah kamu menyuruh aku menyembah selain dari Allah , 
wahai orang-orang yang jahil? (64) Dan sesungguhnya telah 
diwahyukan kepadamu dan kepada rasul-rasul sebelummu 
jika engkau mempersekutukan Allah nescaya sia-sialah 
segala amalanmu dan tentulah engkau termasuk dalam 
golongan orang-orang yang rugi (65). Malah sembahlah 
Allah dan jadilah dari golongan orang-orang yang bersyukur 
(66). Dan mereka tidak menghormati Allah dengan 
penghormatan yang sewajarnya , sedangkan seluruh bumi 
berada dalam genggaman-Nya pada hari Qiamat dan langit 
tergulung di tangan kanan-Nya. Maha Suci dan Maha Tinggi 
Allah dari segala apa yang dipersekutukan mereka (67). Dan 
sangkakala pun ditiup lalu matilah sekalian yang ada di 
langit dan sekalian yang ada di bumi melainkan mereka yang 
dikehendaki Allah, kemudian sangkakala ditiup sekali lagi, 
maka tiba-tiba seluruh mereka bangkit menunggu 
(hukuman) (68). Dan terang benderanglah bumi dengan nur 
Tuhannya, lalu buku suratan amalan pun dibentangkan dan 
sekalian nabi dan saksi dibawakan dan hukuman yang adil 
dijatuhkan di antara mereka dan mereka tidak sekali-kali 
dianiayai (69). Dan setiap orang disempurnakan balasan 
terhadap amalan yang telah dilakukannya dan Allah Maha 
Mengetahui segala apa yang dilakukan mereka (70). Dan 
orang-orang yang kafir dibawa ke Neraka secara kumpulan- 
kumpulan sehingga apabila mereka tiba di Neraka, maka 
pintu-pintunya dibuka dan berkatalah para penjaganya 
kepada mereka: Tidakkah telah datang kepada kamu rasul- 
rasul dari kalangan kamu yang membaca ayat-ayat Tuhan 
kamu kepada kamu dan mengingatkan kamu dengan 
pertemuan pada hari ini. Jawab mereka: Benar! (Mereka 
telah datang), tetapi keputusan 'azab telah ditetapkan ke 
atas orang-orang yang kafir (71). Lalu dikatakan (kepada 
mereka): Silalah masuk pintu-pintu Neraka Jahannam di 
mana kamu akan hidup kekal. Itulah seburuk-buruk tempat 
kediaman bagi orang-orang yang takbur (72). Dan dibawa 
pula orang-orang yang bertaqwa kepada Tuhan mereka ke 
Syurga secara kumpulan-kumpulan sehingga apabila mereka 
tiba di Syurga, maka pintu-pintunya dibuka dan berkatalah 
para penjaga: Selamat sejahtera ke atas kamu. Kamu telah 
menunjukkan kebaikan, silalah masuk dan hidup kekal di 
dalamnya (73). Lalu mereka pun berkata: Segala kepujian itu 
terpulang kepada Allah yang telah menepati janji-Nya 
kepada kami dan telah mengurniakan kepada kami bumi 
(Syurga) dan dapatlah kami tinggal di dalam Syurga di mana 
sahaja kami kehendaki. Itulah sebaik-baik pahala bagi orang- 
orang yang beramal (74). Dan engkau (wahai Muhammad!) 
akan melihat para malaikat mengelilingi di sekitar 'Arasy 
bertasbih memuji Tuhan mereka , dan hukuman yang adil 
telah diputuskan di antara mereka dan diucapkan segala 
kepujian itu terpulang kepada Tuhan semesta alam . " (75). 


Inilah bahagian terakhir surah yang 
membentangkan hakikat tauhid dari sudut sifat 
Wahdaniyah Allah Pencipta yang telah menciptakan 
segala sesuatu dan menguasai serta menguruskan 
segala sesuatu. Dan dengan ini jelaslah bahawa 
seruan kaum Musyrikin yang mengajak Rasulullah 

s.a.w. supaya turut bersama mereka menyembah 
tuhan-tuhan mereka sebagai balasan kepada mereka 
yang bersetuju turut serta menyembah tuhan beliau 
itu sebagai satu seruan yang ganjil, kerana Allah telah 
menciptakan segala sesuatu dan mentadbirkan 
kerajaan langit dan bumi tanpa sebarang sekutu. 
Bagaimanakah pula ada tuhan-tuhan yang lain yang 
layak disembah bersamanya sedangkan Dia sahaja 
yang memegang kunci perbendaharaan langit dan 
bumi? 



"Dan mereka tidak menghormati Aiiah dengan 
penghormatan yang sewajarnya "(67) 

kerana mereka mempersekutukan-Nya dengan tuhan- 
tuhan yang lain, sedangkan Dia sahaja Tuhan yang 
layak disembah Yang Maha Kuasa dan Gagah 
Perkasa: 



" Sedangkan seluruh bumi berada di dalam genggaman~Nya 
pada hari Qiamat dan langit tergulung di tangan kanan - 
Nya. "(67) 

Sesuai dengan penggambaran hakikat ini pada hari 
Qiamat, Al-Qur'an menayangkan pula satu 
pemandangan yang unik dari pemandangan- 
pemandangan Qiamat, iaitu pemandangan- 
pemandangan yang berakhir dengan himpunan para 
malaikat yang mengelilingi di sekitar Arasy sambil 
bertasbih memuji Allah dan seluruh makhluk 
mengucap tahmid: 



"Dan diucap segala kepujian itu terpulang kepada Tuhan 
semesta alam." (7 5) 

Inilah kata pemutus hakikat tauhid. 

(Pentafsiran ayat-ayat 62-63) 


Orang-orang Yang Mengalami Kerugian Yang Sebenar 



* Allah Pencipta segala sesuatu dan Dialah yang menguasai 
segala sesuatu (62). Dia memiliki anak kunci perbendaharaan 
langit dan bumi. Dan orang-orang yang ingkarkan ayat-ayat 
Allah merekalah orang-orang yang rugi . " (63) 

Itulah hakikat yang diakui oleh setiap makhluk. 
Tiada siapapun yang sanggup mendakwa bahawa dia 
telah menciptakan sesuatu. Tiada akal yang sanggup 
mendakwa alam a!-wujud ini ada tanpa pencipta, 


kerana apa yang ada di alam ini menunjukkan di sana 
adanya iradat dan tadbir Ilahi. Tiada satu urusan pun 
dari urusan alam ini dari yang kecil hingga kepada 
yang besar yang ditinggalkan begitu sahaja atau 
dibiarkan kepada kebetulan: 



"Dan Dialah yang menguasai segala sesuatu. "(62) 

Teraju tadbir langit dan bumi ini hanya dimiliki 
Allah. Dialah yang mentadbirkannya mengikut 
kehendak iradat-Nya. Langit dan bumi adalah 
mengikut undang-undang yang ditentukan Allah. 
Tiada satu iradat yang lain yang turut campur tangan 
dalam pentadbiran itu. Inilah yang diakui fitrah 
manusia, dibuktikan oleh realiti dan inilah yang diakui 
akal dan dhamir manusia. 



"Dan orang-orang yang ingkarkan ayat-ayat Allah , 
merekalah orang-orang yang rugi. "(63) 


Yakni mereka rugi kerana tidak memahami hakikat 
yang sebenar yang menjadikan hidup mereka di bumi 
ini selaras dengan hidup seluruh alam buana. Mereka 
rugi kerana tidak dapat meni'mati ketenteraman 
hidayat, keindahan iman, ketenangan i'tiqad dan 
kemanisan keyakinan. Mereka rugi diri mereka dan 
keluarga mereka pada hari Qiamat. Merekalah orang- 
orang yang rugi dalam ertikata yang sebenar-benar. 

****** 

(Pentafsiran ayat-ayat 64-66) 

Berdasarkan hakikat ini yang diakui langit dan bumi, 
dan disaksikan oleh segala makhluk di alam al-wujud, 
Allah mengajar Rasulullah s.a.w. supaya mengecam 
tawaran mereka yang mengajak beliau supaya 
bersama menyembah tuhan-tuhan mereka sebagai 
balasan mereka menyembah Allah bersama beliau, 
seolah-olah perkara ini merupakan dagangan di 
pasaran yang boleh dilakukan tawar-menawar: 



"Katakanlah: Apakah kamu menyuruh aku menyembah 
selain dari Allah, wahai orang-orang yang jahil? "(64) 


Itulah kecaman yang dilaungkan fitrah terhadap 
tawaran mereka yang karut, yang menunjukkan 
kejahilan mereka yang mutlak. 

Kemudian diiringi dengan amaran melarang 
perbuatan syirik. Ia mulakan dengan para nabi dan 
Rasul-SalawatulIahi-'alaihim yang tidak pernah 
terlintas di dalam hati mereka sebarang anggapan 
syirik terhadap Allah, tetapi amaran di sini 
dimaksudkan untuk mengingatkan kaum mereka 
bahawa maqam ibadat itu hanya untuk zat Allah 

S.W.T. sahaja dan makam 'Ubudiyah itu adalah untuk 
manusia termasuk para nabi dan rasul. 



^ JL 





"Dan sesungguhnya telah diwahyukan kepadamu dan 
kepada rasul-rasul sebelummu jika engkau 
mempersekutukan Allah nescaya sia-sialah segala amalanmu 
dan tentulah engkau termasuk dalam golongan orang-orang 
yang rugi. "(65) 


Mentauhidkan Ibadat Kepada Allah 

Amaran terhadap syirik ini diakhiri dengan perintah 
bertauhidkan Allah, iaitu mentauhidkan ibadat dan 
kesyukuran keran a mendapat hidayat, keyakinan dan 
ni'mat-ni'mat Allah yang melimpahi hamba-hamba- 
Nya dan tidak terhitung banyaknya oleh mereka. 



"Malah sembahlah Allah dan jadilah dari golongan orang- 
orang yang bersyukur. "(66) 


****** 


(Pentafsiran ayat 67) 




"Dan mereka tidak menghormati 
penghormatan yang sewajarnya. "(67) 


Allah 


dengan 


Ya, mereka tidak memberi penghormatan kepada 
Allah dengan penghormatan yang sebenar, malah 
mereka mempersekutukan Allah dengan setengah- 
setengah makhluk-Nya. Mereka tidak menyembah 
Allah dengan ibadat yang sebenar. Mereka masih 
tidak memahami Wahdaniyah dan keagungan Allah. 
Mereka belum lagi benar-benar merasa kebesaran 
dan kekuatan Allah. 


Kemudian Al-Qur'an membentangkan sebahagian 
dari keagungan dan kekuatan Allah mengikut cara 
penggambaran AI-Qur'an yang mendekatkan hakikat 
Kulli kepada manusia dalam bentuk gambaran juz'i 
yang dapat difaham oleh daya akal mereka yang 
terbatas: 



Sedangkan seluruh bumi berada dalam genggaman-Nya 
pada hari Qiamat dan langit tergulung di tangan kanan-Nya. 
Maha Suci dan Maha Tinggi Allah dari segala apa yang 
dipersekutukan mereka. "(67) 


Segala gambaran dan pemandangan yang seperti 
ini yang terdapat di dalam Al-Qur'an dan al-Hadith 
adalah bertujuan untuk mendekatkan hakikat-hakikat 
yang tidak mampu ditanggap oleh manusia tanpa 
dijelaskan dengan ungkapan yang senang difahami 
mereka. Di antaranya ialah gambaran ayat ini yang 
menggambarkan sebahagian dari hakikat qudrat Allah 
yang mutlak, yang tidak terikat dengan sesuatu 
bentuk, tidak terkepung di sesuatu kawasan dan tidak 
terbatas pada sesuatu batas. 2 

****** 


(Pentafsiran ayat-ayat 68-75) 

Kemudian AI~Qur'an menayangkan pemandangan 
hari Qiamat dimulakan dengan tiupan sangkakala 
yang pertama dan berakhir dengan berdiri 
menghadapi pengadilan di Padang Mahsyar, dan ahli 
Neraka dibawa ke Neraka, ahli Syurga dibawa ke 
Syurga. Pemandangan itu juga menunjukkan hanya 
Allah Yang Mulia sahaja yang berkuasa dan seluruh 
makhluk bertawajjuh kepada-Nya dengan tasbih dan 
tahmid. 

Itulah satu permandangan yang amat hebat, yang 
muia-mulanya bergerak kemudian berjalan perlahan 
dan akhirnya segala gerak tenang dan segala bunyi 
menjadi sepi dan seluruh Padang Mahsyar diselubungi 
sunyi lengang, gementar dan khusyu' berdiri di 
hadapan Allah Yang Maha Esa dan Maha Gagah 
Perkasa. 


Tiupan Sangkakala Pertama Dan Kedua 

Mula-mula tiupan sangkakala yang pertama 
bergema menyebabkan seluruh makhluk yang 
bernyawa di muka bumi dan di langit mati semuanya 
melainkan mereka yang dikehendaki Allah. Kita tidak 
mengetahui berapa lama waktu berlalu sebelum 
tiupan sangkakala yang kedua: 



"Dan sangkakala pun ditiup lalu matilah sekalian yang ada di 
langit dan sekalian yang ada di bumi melainkan mereka yang 
dikehendaki Allah , kemudian sangkakala di tiup sekali lagi, 
maka tiba-tiba seluruh mereka bangkit menunggu 
(hukuman). "(68) 

Di sini tidak disebut tiupan sangkakala yang ketiga 
iaitu tiupan yang mengumpulkan seluruh manusia di 
Padang Mahsyar dan di sini juga tidak digambarkan 
bunyi riuh rendah kumpulan-kumpulan manusia yang 
berasak-asak dan bersesak-sesak itu, kerana 
pemandangan ini digambarkan dengan tenang dan 
bergerak dengan tenang. 


2 Lihat bab dan bab J-uVitl 

di dalam kitab Ob^l lA jj>^I 

"Dan terang benderanglah bumi dengan nur Tuhannya , lalu 
buku suratan amalan pun dibentangkan dan sekalian nabi 
dan saksi dibawakan dan hukuman yang adil dijatuhkan di 
antara mereka dan mereka tidak sekali-kali dianiayai (69). 
Dan setiap orang disempurnakan balasan terhadap amalan 
yang telah dilakukannya dan Allah Maha Mengetahui segala 
apa yang dilakukan mereka. "(70) 



Dan terang benderanglah bumi dengan nur Tuhannya."(69) 


Yakni terang benderanglah bumi Mahsyar tempat 
berlangsungnya pengumpulan manusia itu dan hanya 
nur Allah sahaja yang terang benderang dan tiada nur 
yang lain di tempat ini. 


"Lalu buku suratan amalan pun dibentangkan."(69) 


Yakni buku yang mencatatkan segala perbuatan 
dan tindak-tanduk manusia. 

"Dan sekalian nabi dan saksi dibawa. "(69) 


Yakni mereka dibawa untuk memberi keterangan 
yang sebenar yang diketahui mereka dan dengan ini 
segala pertengkaran dan perdebatan pun ditutup 
selaras dengan suasananya serta suasana kebesaran 
dan khusyu' yang menyelubungi Padang Mahsyar itu. 



"Dan hukuman yang adil dijatuhkan di antara mereka dan 
mereka tidak sekali-kali dianiayai (69). Dan setiap orang 
disempurnakan balasan terhadap amalan yang telah 
dilakukannya dan Allah Maha Mengetahui segala apa yang 
dilakukan mereka. "(70) 


Oleh sebab itu sebarang perkataan tidak perlu lagi 
diucapkan dan sebarang suara tidak perlu lagi 
disuarakan. Ayat ini menceritakan dengan ringkas 
proses hisab dan soal jawab yang dibentangkan di 
dalam pemandangan-pemandangan yang lain, kerana 


suasana di maqam ini ialah suasana kehebatan dan 
keagungan. 

"Dan orang-orang yang kafir dibawa ke Neraka secara 
kumpulan-kumpulan i, sehingga apabila mereka tiba di 
Neraka , maka pintu-pintunya dibuka."(71) 


Lalu disambut oleh para penjaganya yang 
mencatatkan kewajaran mereka menerima 'azab 
Neraka dan menyebut kepada mereka sebab-sebab 
mereka dimasukkan ke dalam Neraka. 



"Dan berkatalah para penjaganya kepada mereka: Tidakkah 
telah datang kepada kamu rasul-rasul dari kalangan kamu 
yang membaca ayat-ayat Tuhan kamu kepada kamu dan 
mengingatkan kamu dengan pertemuan pada hari ini. Jawab 
mereka: Benar I (Mereka telah datang ), tetapi keputusan 
'azab telah ditetapkan ke atas orang-orang yang kafir. "(71) 


Ayat ini menggambarkan suasana mengaku dan 
menyerah, bukannya melawan dan menentang. 
Mereka semua mengaku dan menyerah. 



© Up 

"Lalu dikatakan (kepada mereka): Silalah masuk pintu-pintu 
Neraka Jahannam di mana kamu akan hidup kekal. Itulah 
seburuk-buruk tempat kediaman bagi orang-orang yang 
takbur."(72) 


Itulah angkatan penghuni Neraka 'Jahannam dan 
itulah angkatan manusia yang angkuh. Dan 
bagaimana pula dengan angkatan penghuni Syurga 
iaitu angkatan para Muttagin? 



"Dan dibawa pula orang-orang yang bertaqwa kepada 
Tuhan mereka ke Syurga secara kumpulan-kumpulan 
sehingga apabila mereka tiba di Syurga , maka pintu- 
pintunya dibuka dan berkatalah para penjaga: Selamat 
sejahtera ke atas kamu. Kamu telah menunjukkan kebaikan , 
silalah masuk dan hidup kekal di dalamnya. "(73) 

Ayat ini menggambarkan sambutan yang baik dan 
sanjungan yang tinggi dan menyatakan sebab mereka 
dimasukkan ke dalam Syurga: 

'A? 

"Kamu telah menunjukkan kebaikan"(73) 

dan kamu telah membersihkan diri kamu dari dosa- 
dosa. Kamu adalah orang-orang yang baik dan kamu 
datang ke sini sebagai orang-orang yang baik dan 
tiada di dalam Syurga melainkan orang yang baik dan 
tiada yang memasukinya melainkan orang-orang yang 
baik. Itulah keabadian dalam ni'mat Syurga. 


Di sini bergemalah suara ahli-ahli Syurga mengucap 
tasbih dan tahmid. 



"Lalu mereka pun berkata: Segala kepujian itu terpulang 
kepada Allah yang telah menepati janji-Nya kepada kami dan 
telah mengurniakan kepada kami bumi (Syurga) dan 
dapatlah kami tinggal di dalam Syurga di mana sahaja kami 
kehendaki. Itulah sebaik-baik pahala bagi orang-orang yang 
beramal. "(74) 

Yakni inilah bumi Syurga yang wajar diwarisi 
mereka. Di sini mereka boleh tinggal di mana sahaja 
mereka suka dan mereka boleh mendapat apa sahaja 
yang diidamkan mereka. 



"Itulah sebaik-baik pahala bagi orang-orang yang 
beramal. "(74) 

Kemudian diakhiri dengan satu pemandangan yang 
menyelubungi jiwa dengan suasana kehebatan dan 
keagungan Ilahi, dan dengan pemandangan yang 
selaras dengan seluruh pemandangan-pemandangan 
tadi dan bayangannya dan dengan pernyataan yang 
paling sesuai untuk mengakhiri surah tauhid ini, di 
mana seluruh makhluk bertawajjuh kepada Allah 
dengan ucapan tahmid dalam suasana yang penuh 
khusyu' dan menyerah. Dan di mana kalimah tauhid 
dilafazkan setiap yang hidup dan ada dengan penuh 
penyerahan diri. 



"Dan engkau (wahai Muhammad)! Akan melihat para 
malaikat mengelilingi di sekitar 'Arasy bertasbih memuji 
Tuhan mereka dan hukuman yang adil telah diputuskan di 
antara mereka dan diucapkan segala kepujian itu terpulang 
kepada Tuhan semesta alam. "(75) 



